(22. maj 2019)\nOtvoren 4-ti po redu „Informacioni centar za mobilnost“\nNakon Kladova, Donjeg Milanovca i Negotina u Zaječaru je danas otvoren „Informacioni centar za mobilnost“. On će raditi u sklopu Turističke organizacija grada Zaječara. Njegovo otvaranje zajednički su uspostavili Turistička organizacija grada Zaječara i RARIS.\nBiseri Trans Dunava su učestvovali u kampanji Dunavskog transnacionalnog programa. Pogledajte priče iz našeg kraja i kako projektne aktivnosti doprinose životu ljudi koji rade u oblasti turizma i mobilnosti, turista, posetilaca i lokalnih aktera.\n(08. mart 2019)\n15 projektnih partnera iz 9 zemalja duž Dunava posetilo je grad Pecs u Mađarskoj i razgovaralo o mogućnostima osnivanja mreže Dunava. Tokom ovog sastanka, budući Biseri Dunava su se zajednički dogovorili o potrebnim koracima i odlučili da uspostave takvu mrežu koja će biti osnova za nastavak podsticanja održive mobilnosti u turizmu u dunavskom regionu i nakon završetka EU projekta Transdanube.Pearls (Bisri Trans Dunava).\nMesec dana nakon otvaranja u Donjem Milanovcu „Informacioni centar za mobilnost“ danas je otvoren i u Negotinu. On će raditi u sklopu Turističkog Info centra. Njegovo otvaranje zajednički su uspostavili Turistička organizacija opštine Negotin i RARIS.\nOtvoren „Informacioni centar za mobilnost“ u Donjem Milanovcu\n(21. decembar 2018)\nMesec dana nakon otvaranja u Kladovu, „Informacioni centar za mobilnost“ danas je otvoren i u Donjem Milanovcu. On će raditi u sklopu Turističkog Info centra. Informacioni centar za mobilnost će pomoći turistima i meštanima regiona Đerdapa da se kreću onim vidovima transporta koji imaju minimalno negativan uticaj na životnu sredinu.\n(23. novembar 2018)\n(16. oktobar 2018)\nOko 40 učesnika i predstavnika turizma i transporta posetilo je Deltu Dunava u Rumuniji tokom studijske posete u okviru projekta Transdanube. Pearls. Učesnici su zajedno istražili i upoznali postojeće turističke i transporne servise ovog regiona. Nakon studijske posete usledio je parnerski sastanak na kojem su rezentovani uspešni primeri uslužnih turističkih i transpornih servisa, kao što je Informacionio centar za mobilnost u Sloveniji.\n(30. septembar 2018)\nSve zanimljivosti i aktuelne teme u novom, drugom izdanju Newesletter ''Transdanube.Pearls'', mreže za održivi transport duž Dunava možete pogledati ovde.\nTrening o održivoj mobilnosti\n(26. septembar 2018)\nRARIS je danas u Zaječaru održao trening o održivoj mobilnosti. Učesnici treninga su predstavnici lokalnih samoupraba, turističkih organizacija i aktera iz oblasti turizma i održivog transporta sa regiona istočne Srbije.\nUčesnicima treninga detaljno su predstavljene seledeće teme:\n- Pojam i značaj održive mobilnosti\n- Značaj održive mobilnosti u turizmu\n(24. jul 2018)\nViše od 100 predstavnika turističkog sektora i sektora mobilnosti iz dunavske regije je prisustvovalo konferenciji EU projekta Transdanube.Pearls u Neu-Ulmu (Nemačka) 11. jula 2018. Cilj je bila prezentacija mobilnosti i budućih turističkih usluga kao i koristi od saradnje i transnacionalnih mreža. Domaćin događaja je bila Kancelarija za Dunav iz Ulma i organizovan je u saradnji sa Ministarstvom Saobraćaja Baden-Württemberg. Konferencija je organizovana tokom Međunarodnog dunavskog festivala u Ulmu koji se održava svake druge godine.\nOdržan seminar za partnere i aktere koji se bave uslugama održivog transporta\n(8. maj 2018)\nU Kladovu održan seminar za aktere koji se bave planiranjem i implementacijom usluga održive mobilnosti. Na seminaru su predstavljene:\n- Studija izvodljivosti za unapređenje i razvoj usluga održive mobilnosti i\n- Studija izvodljivosti za uspostavljanje sistema za iznajmljivanje (e)bicikala u istočnoj Srbiji, koju je u okviru projekta izradio RARIS.\nOsim studija, učesnicima su bili predstavljeni postojeći i potencijalni turistički proizvodi održivog turizma u regionu istočne Srbije.\nVideo prilozi o ''Biserima Dunava''\nOd izvora do ušća, u dužini od 2.860 km, protičući kroz 10 zemalja Dunav obiluje prelepim mestima. Kao takav, region Dunava je jedna od najperspektivnijih turističkih destinacija Evrope.\n’’Transdanube.Pearls’’ želi da poveže ta mesta mrežom destinacija takozvanim ’’Biserima Dunava’’. Više o lepotama Dunava, održivom transportu i potencijalnim Biserima možete pogledati u 5 video priloga.\nPogledajte prilog u kojem tim za održivi transport putuje istim od izvora do ušća Dunava ( 2.860 km) za manje od mesec dana: http://www.interreg-danube.eu/…/travel-the-danube-sustainab…\nČetrdeset predstavnika partnera iz devet evropskih zemalja projekta Transdanube.Pearls od 21. do 22. marta 2018. godine učestvovalo je na sastanku partnera u gradu Vukovaru u Hrvatskoj. Tokom sastanka, partneri su predstavili prve rezultate u implementaciji usluga u turizmu i mobilnosti koje imaju za cilj unapređenje mogućnosti za posetioce da putuju unutar i između destinacija koristeći voz, autobus, bicikl ili brod.\nAnaliza strateškog plana održive mobilnosti u turizmu opštine Kladovo i šireg Regiona Đerdapa\n(09. mart 2018.)\nU sklopu aktivnosti na realizaciji projekta Transdanube.Pearls – Mreža za održivi transport u regionu Dunava, koji se realizuje uz saradnju 15 partnera iz devet zemalja, u Kladovu, 9. marta 2018. godine održana je radionica, na kojoj su učestvovali članovi Radne grupe koju je imenovala opština Kladovo za izradu Strateškog plana održive mobilnosti u turizmu opštine Kladovo i šireg Regiona Đerdapa.\n(08. januar 2018.)\nOpština Majdanpek, JP Putevi Srbije i RARIS-a su zajedničkim radom uredili 5 parkinga – odmorišta duž Dunavske biciklističke rute - EuroVelo 6, na Dunavskoj magistrali u opštini Majdanpek.\nNewsletter 1 - ''Transdanube.Pearls'', mreža održivog transporta duž Dunava\nPrvi Newesletter ''Transdanube.Pearls'', mreže za održivi transport duž Dunava:\nRadionica: ''Mutual Learning Transdanube.Pearls''\n(11. novembar 2017.)\n11. novembra RARIS je organizovao radionicu sa zainteresovanim stranama iz oblasti turizma i transporta.\nNa ovoj radionici učesnicima je predstavljen detaljan koncept Bisera Dunava, a specijalan akcenat dat je prezentaciji zajedničkih standarda održivog regionalnog plana mobilnosti i turizma (SRTMP).\nPratite aktivnosti projekta ''Transdanube.Pearls'' i na sajtu programa i fb strani\n(1. novembar 2017.)\nPratite aktivnosti projekta Transdanube.Pearls i na sajtu programa: http://www.interreg-danube.eu/approved-projects/transdanube-pearls kao i facebook strani: https://www.facebook.com/Transdanube\nRazrada i razmatranje SRTMP-a\n(16. oktobar 2017.)\nRARIS je u Kladovu, 16. oktobra 2017, organizovao regionalnu radionicu o izradi drživog regionalnog plana mobilnosti i turizma (SRTMP). Predmet ove radionice bila je razrada SRTMP koji predstavlja jedan od važnih rezultata projekta.\nUsvojeni standardi za buduću mrežu ’’Bisera Dunava’’ i certifikovani treneri za održivi transport\n(11. oktobar 2017.)\n30 predstavnika partnera iz sektora transporta i turizma iz devet evropskih zemalja učestvovalo je na obuci u Silistri, Bugarska za zvanje certifikovanih menadžera u održivom transportu. Obuka je deo EU projekta Transdanube.Pearls i nadovezala se na treći sastanak partnera.\nPredstavljeni standardi ’’Bisera Dunava’’\n(18. septembar 2017.)\nOd izvora do ušća, u dužini od 2.860 km, Dunav obiluje prelepim mestima. Kao takav, region Dunava je jedna od najperspektivnijih turističkih destinacija Evrope. ’’Transdanube.Pearls’’ želi da poveže ta mesta mrežom destinacija ’’Biseri Dunava’’. Da bi jedno mesto dobilo status ’’Biser Dunava’’ neophodno je da ispunjava određene standarde.\nMeđunarodni stručni tim došao do delte Dunava koristeći isključivo održivi transport\n(06. septembar 2017.)\nU okviru EU Interreg projekta “Transdanube.Pearls”, međunarodni stručni tim prešao je 2.860 km duž Dunava koristeći isključivo sredstva održivog transporta kao što su: autobuski prevoz, voz, brod i bicikl. Tim u sastavu stručnjaka za turizam, transport i multimedije je prvi deo puta, od izvora Dunava u Nemačkoj do Budimpešte prešao u julu 2017. Drugi deo puta, od Budimpešte do delte Dunava uspešno je završio u septembru 2017. Cilj ovog putovanja je da prikaže postojeće mogućnosti putovanja regionom Dunava bez korišćenja privatnih automobila.\nMeđunarodni stručni tim putuje održivim transportom od izvora do delte Dunava\n(27. jul 2017.)\nU okviru EU Interreg projekta “Transdanube.Pearls”, međunarodni ekspertski tim putovao je duž Dunava koristeći isključivo održive načine transporta kao što je: autobuski prevoz, voz, brod i bicikl. Tim u sastavu stručnjaka za turizam, transport i multimedije je, za 11 dana i nešto više od 10-tak pauza, uspešno završio svoj I deo putovanja u Budimpešti. Ovaj tim će krajem avgusta, od Budimpešte do delte Dunava, nastaviti svoje putovanje održivim transportom. Cilj putovanja je da prikaže postojeće mogućnosti putovanja regionom Dunava bez korišćenja privatnih automobila.\nProjekat Transdanube.Pearls se upoznaje sa iskustvima regiona Dunava u oblasti Gornje Austrije\n(07. jul 2017.)\nU sklopu studijskog putovanja organizovanog kao deo projekta “Transdanube.Pearls” 40 učesnika posetilo je region Dunava u Gornjoj Austriji i Verfenveng, jednu od najupečatljivijih destinacija “Bisera Alpa”. Ovom putovanju sledio je sastanak partnera tokom kojeg su učesnici nastavili svoj rad na implementaciji novih i unapređenih usluga transporta, regionalnih centara za transport i novih paketa turističkih proizvoda za stanovnike i turiste u regionu Dunava.\n(01. mart 2017.)\nPrvog marta, u Beogradu, u hotelu Tulip Inn, RARIS je bio domaćin međunarodne konferencije povodom početka projekta TransDanube.Pearls (Biseri TransDunava) - Mreža za održivi transport duž Dunava. Konferenciji je prethodio dvodnevni sastanak partnera posvećen načinima i metodima realizacije projekta. Projekat Transdanube.Pearls se realizuje u okviru Dunavskog Programa a finansira od strane Evropske unije.


Plivači Valisa putuju na pripremame za Evropsko juniorsko prvenstvo - MARSH online\nPočetna Vesti Sport Plivači Valisa putuju na pripremame za Evropsko juniorsko prvenstvo\nPlivači Valisa putuju na pripremame za Evropsko juniorsko prvenstvo\nNa desetom ovogodišnjem plivačkom mitingu “DEDA MRAZ”, koji tradicionalno organizuje PK “Vojvodina” iz Novog Sada, učestvovalo je oko 630 plivača iz 34 plivačka kluba iz BiH, Makedonije i Srbije. U trinaestočlanoj ekipi “Valisa” najuspešniji je bio Lazar Marković (95.) koji je u veoma jakoj konkurenciji u disciplini 100 m leđno osvojio bronzanu medalju, a u disciplini 50 m slobodno plasirao se na 8. mesto.\nMladen Kapor, sportski direktor Plivačkog saveza Srbije pozvao je plivače “Valisa” Anđelku Petrović i Vanju Petronijevića i trenera Vladimira Boškovića da od 08. januara učestvuju na pripremama reprezentativaca – kandidata za Evropsko juniorsko prvenstvo koje će biti održano narednog leta u Beogradu. Ove desetodnevne pripreme, koje će se održati u Kruševcu, prve su u nizu priprema planiranih tokom prve polovine 2008. godine. U klubu veruju da će plivači, iako u Valjevu treniraju u nenormalnim uslovima, imati dovoljno snage da uz pomoć svog trenera i priprema u organizaciji Plivačkog saveza Srbije, isplivaju propisane norme i da će i naredne godine blistati na međunarodnim takmičenjima braneći boje Srbije.\nPrethodna objava Poslednji dan 2007.\nSledeća objava Privremeni organ usvojio budžet za narednu godinu


SAD uvele sankcije najvećoj sirijskoj komercijalnoj banci\nSAD su danas uvele sankcije državnoj Komercijalnoj banci Sirije i operatoru mobilne telefonije Sirijatelu, zahtiijevajući okončanje četvorodecenijske diktature porodice predsjednika Bašara Asada.\nAmerički sekretarijat za finansije dodao je Komercijalnu banku Sirije i njenu filijalu u Libanu Sirisko-libansku komercijalnu banku na listu onih protiv kojih će primjenjivati sankcije, navodeći kao razlog njihovu povezanost sa kršenjima ljudskih prava i trgovinom oružjem sa Sjevernom Korejom.\nNa istu listu stavljen je i najveći sirijski mobilni operator Sirijatel jer ga, kako je rečeno, kontroliše "jedan od najkorumpiranijih pripadnika sirijskog režima", rekao je podsekretar za terorizam i finansijske obavještajne poslove, Dejvid Koen.\nSankcije podrazumijevaju da će biti zamrznuta sva imovina tih firmi u SAD i firmama pod američkom jurisdikcijom, a takođe zabranjuju Amerikancima da posluju sa njima.\nSankcije neće odmah imati neku ekonomsku posljedicu jer su SAD već ozbiljno ograničile trgovinu i ekonomske veze sa Sirijom, ali one mogu još više da ugroze reputaciju pomenutih sirijskih firmi i da dovedu do toga da i druge vlade, posebno u Evropi, uvedu strože kazne za pojedince i kompanije bliske Asadu, ocjenjuje agencija AP.


Upozorenje iz BH Telecoma: Zloupotrebe u mobilnoj mreži putem Viber usluge – Glas TK – Vaše najdraže novine\nUpozorenje iz BH Telecoma: Zloupotrebe u mobilnoj mreži putem Viber usluge\nDanas je uočen pokušaj zloupotrebe u mobilnoj mreži putem Viber usluge sa lažnog profila pod username-om BH Portal i profilnom slikom BH Telecom portala, upozoravaju iz kompanije BH Telecom.\n”Informišemo korisnike da BH Telecom sva obavještenja o uslugama i akcijama dostavlja putem zvaničnog profila BH Telecom-a na Viberu i ne komunicira direktno na ovom kanalu sa pojedinačnim korisnicima niti od korisnika traži korisničke podatke”, navodi se u saopćenju BH Telecoma.\nPozivamo korisnike da ni pod kojim uslovima ne ulaze u komunikaciju sa sumnjivim profilima sličnog sadržaja niti da prate linkove koji mogu doći od istih. Također, molimo korisnike da slične slučajeve pokušaja zloupotrebe prijave kontakt centru BH Telecoma na broj 1444, stoji u obavijesti.\n← Dodijeljeni mandati u Domu naroda PFBiH iz devet kantona\nPodrška očuvanju kulturnog naslijeđa Tuzle i Užica kroz program prekogranične saradnje →


Republika / EU bi uskoro mogla da od proizvođača mobilnih telefona zahteva povratak OVE neverovatno KORISNE FUNKCIJE\n08:55Najmlađi stanovnik Beogradskog sajma ima samo 10 godina: Nije hteo da se odvoji i mame 08:51Neočekivano otkriće: Merkur je bio pogodan za život? 08:48Zdravstveni radnici koji su u samoizolaciji, tretiraće se kao povreda na radu: Najverovatnije neće biti smanjenja plata 08:44(UŽIVO) KORONAVIRUS u svetu: Zaraženo 860.522, umrlo 42.392 osoba, Italija epicentar smrti, Španija za petama! 08:35Francuska više nema gde da primi obolele: Moli Austriju da izađe u susret 08:26Zašto nam je toliko teško da prestanemo da dodirujemo lice? 08:13Dežurni telefoni u hitnoj sinoć se usijali: Četiri intervencije na ulicama prestonice 08:08(VIDEO) Poslali ste nekog iz kuće u prodavnicu? Evo kako da ga porodično dezinfikujete, nema šanse da unese virus 08:04Otišla sa društvom u diskoteku, ni slutila nije da idu u GROB! Bol Tamarinih roditelja ne jenjava ni posle 8 godina 07:53Sandulović pravio cirkus u tužilaštvu\nsubota, 29. 2. 2020.| 04:30\nU ne tako davnoj prošlosti, veliki broj kompanija kreirao je telefone koji su imali izmenljive baterije. To je značilo da u slučaju da baterija oslabi i više ne može da drži punjenje kao pri kupovini uređaja, bilo je potrebno samo zameniti je novom baterijom.\nSa druge strane, aktuelni dizajn telefona nudi opciju menjanja baterije (mada se mnogi proizvođači odlučuju za implementiranje baterija koje nije moguće menjati), ali to može biti prilično skupo za korisnika. Zbog toga proizvođači korisnike pre ohrabruju da kupe novi telefon, piše Ubergizmo.\nIzgleda da Evropska unija nije saglasna sa ovom praksom pa, sudeći prema procurelim dokumentima, želi povratak zamenjivih baterija.\nOčekuje se da bi EU mogla da diskutuje o mogućnosti da se povratak zamenjivih baterija učini obaveznim. Diskusija bi mogla da započne već narednog meseca. Ukoliko predlog bude izglasan, kompanije bi mogle biti primorane da počnu da proizvode telefone koji imaju baterije koje korisnici mogu sami lako da zamene, prenosi Benchmark.\nOvo nije prvi put da Unija razmatra uvođenje novih pravila, koji smanjuju kreiranje elektronskog otpada u industriji pametnih. EU je nedavno predložila da svi telefoni koriste isti punjač, praktično primoravajući Apple da se prebaci sa Lightning porta na neki od standardnih portova, kakav je trenutno najkorišćeniji USB-C.\nLifestyle Hi-tech Hi tech Mobilni telefoni Baterije Baterija EU Evropska unija\nEU planira da uvede pravo na popravku mobilnih telefona\nLetnje računanje vremena u Evropi počelo je u noći između subote i nedelje, kada smo časovnike...\n(UŽIVO) KORONAVIRUS u svetu: Zaraženo 860.522, umrlo 42.392 osoba, Italija epicentar smrti, Španija za petama!\nNajmlađi "stanovnik" Beogradskog sajma ima samo 10 godina: Nije hteo da se odvoji i mame


Zaplijenjena rekordna količina cigareta: Oduzeta roba vrijedna 1,6 miliona KM – Otvoreno\nSlužbenici Uprave za indirektno oporezivanje (UIO) BiH ostvarili su rekordnu zaplijenu cigareta- spriječili su pokušaj krijumčarenja 585 kartona cigareta ukupne tržišne vrijednosti 1,6 miliona KM.\nIzvor: 21.02.2021, 14:22\nSprovodeći operativne aktivnosti na terenu, službenici UIO izvršili su detaljan pregle teretnog motornog vozila u vlasništvu firme iz Crne Gore.\nTom prilikom je otkriven pokušaj krijumčarenja 585 kartona (292.500 paklica cigareta), brenda “Regina Red” čija se tržišna vrijednost procjenjuje na 1.608.000,00 KM. Krijumčarene cigarete bile su namijenjene “crnom tržištu” Evropske unije.\nTeretno motorno vozilo u kojem su pronađene krijumčarene cigarete je privremeno oduzeto jer je korišćeno kao sredstvo izvršenja krivičnog djela, dok je lice K. M. lišeno slobode.\nAktivnosti na terenu su sprovedene na osvnu naredbe Suda BiH i uz saradnju sa Tužilaštvim BiH.\nZbog postojanja osnova sumnje da je počinjeno krivično djelo nedozvoljen promet akciznih proizvoda, Tužilaštvu BiH biće podnesen izvještaj o postojanju osnova sumnje o počinjenom krivičnom djelu i izvršiocu protiv osumnjičenog lica.\nSlužbenici UIO nastavljaju sa prikupljanjem dokaza u vezi sa navedenim krivičnim djelom.\nPrilikom sprovođenja aktivnosti na terenu sluzbenici UIO koristili su specijalističku opremu – mobilni skener Nuctech, koji je Upravi donirala Kina, a koji je u mnogome doprinio uspješnoj realizaciji ove operativne aktivnosti.\nHapšenje u Bileći\nPripadnici Granične policije BiH uhapsili su muškarca čiji su inicijali D.Đ. zbog krijumčarenja 17.750 kutija cigareta u automobilu “opel zafira”, saopšteno je iz ove policijske agencije.\nOvo lice je uhapšeno juče u mjestu Korita, opština Bileća, nakon što je u navedenom automobilu kojim je upravljao uočena veća količina cigareta, za koju je D.Đ. izjavio da ne posjeduje propisanu dokumentaciju.\nTokom pretresa osobe i vozila, pronađene su i privremeno oduzete cigarete, kao i predmeti koji mogu poslužiti kao dokaz u krivičnom postupku.\n– Izvještaj o počinjenom krivičnom djelu nedopuštenog prometa akciznih proizvoda biće podnesen u redovnoj proceduri – navodi se u saopštenju.\nBalašević sahranjen uz omiljenu pesmu, na sahrani bili samo najbliži\nSDS: Policija u Doboju da obezbijedi biračka mjesta Glogovica i Trbuk


Đoković ponovo na udaru: Nisu svi kao Novak, njegove reči nisu na mestu\nIzvor: B92, 08.Jun.2020, 15:15\nBritanski teniser Danijel Evans nije saglasan sa Novakom Đokovićem.\nNovak Đoković rekao je da su nova pravila na US Openu ekstremna i da nije u redu da se ograniči putovanje sa samo jednim trenerom.\nPovodom toga javio se 28. teniser sveta i odgovorio na Novakovu zabrinutost.\n"Većina ljudi koja će igrati turnir putuje sa samo jednim trenerom – to ograničenje nije velika >> Pročitaj celu vest na sajtu B92 << stvar. Nisu svi kao Novak. Ne putuju svi sa trenerima i lekarima, tako da mislim da njegov argument nije na mestu. To ne važi za ostatak žreba, već samo za najbolje igrače", rekao je Evans.\nBritanac je "potkačio" i ostatak "velike trojke".\n"Federer i Nadal mogli bi da pomognu slabije rangiranim igračima. Nije sve u novcu, bitno je i zdravlje igrača. Ako je bezbedno, dolazak sa samo jednim trenerom neće biti razlog da se odustane od turnira"


I program, ispunjen informativnim, obrazovnim, duhovnim i zabavnim kao i komercijalnim emisijama muzički upotpunjuje valjana gradja narodne muzike koja afirmiše muzičku baštinu i tradiciju podneblja ali i predstavlja najvrednija ostvarenja savremenih stvaralaca.\nZnačaj narodnog stvaralaštva u muzičkim programskim sadržajima višestruk je. Preko narodnog stvaralaštva slušaoci upoznaju kulturnu baštinu svog i drugih naroda, što doprinosi razvoju opšte kulture, medjusobnom razumevanju, uvažavanju i poštovanju. Negovanjem narodnog stvaralaštva, vaspitavamo mlade generacije da čuvaju svoju kulturnu tradiciju, narodne običaje i entitet.\n"Radio 103" kroz svoj program nastoji da realizuje osnovne postulate na kojima se osam decenija zasniva radiodifuzija – da informiše, obrazuje i zabavi. Činimo to kroz raznovrsne programske žanrove, ne želeći pri tom da podilazimo ukusu najšire publike. To znači da program poštuje najrazličitije potrebe i interesovanja.


Pentagon: Nema podataka o ruskoj kopnenoj operaciji u Siriji - Sputnjik Srbija\nPentagon: Nema podataka o ruskoj kopnenoj operaciji u Siriji\n20:37 10.02.2016 Preuzmite kraći link\nAmerika nema dokaze o navodnom prisustvu ruskih kopnenih snaga u Siriji, priznao je zvanični predstavnik Pentagona.\nTurska: Kopnena operacija u Siriji ipak moguća\nPentagon je priznao da ne poseduje podatke o navodnom prisustvu ruskih kopnenih snaga u Siriji. Resor ne poseduje ni tačne podatke o navodnim vazdušnim udarima Vazdušno-kosmičkih snaga Rusije u rejonu Alepa.\nNa pitanje novinara da prokomentariše saopštenje o navodnim vazdušnim udarima u rejonu sirijskog grada Alepa, predstavnik Pentagona Stiven Voren izjavio je da ne raspolaže tačnim podacima.\n„Ne posedujem tačne podatke. Znam da je više od 200 jedinica municije bačeno tokom mirovnih pregovora u Ženevi, u samom njihovom početku“, izjavio je Voren.\nStalni predstavnik Rusije pri UN Vitalij Čurkin izjavio je novinarima da Rusija ne namerava da opravdava svoje akcije u Siriji, jer sve radi u skladu sa međunarodnim pravom.\nČurkin je dodao i da Rusija i SAD razgovaraju o mogućnostima uspostavljanja mira u Siriji.\n„U toku su diskusije sa SAD, između ostalog i o mogućnostima primirja u Siriji i drugim međunarodnim pitanjima“, rekao je Čurkin.


Bivšem predsedniku Zimbabvea Robertu Mugabeu i njegovoj supruzi Grejs garantovan je imunitet od krivičnog gonjenja, rekao je jedan zvaničnik partije ZANU-PF. Mugabe sa generalima i političkim liderima koji su ga primorali da preda vlast, pregovara o uslovima povlačenja.\nVojska je preuzela državne institucije od Mugabea koji je prethodno otpustio potpredsednika Emersona Mnangagvu da bi na njegovo mesto postavio svoju suprugu Grejs. Mnangagva se u sredu vratio u Zimbabve iz egzila, a na mesto predsednika bi trebalo da bude inaugurisan u petak.\nNeki stanovnici Zimbabvea rekli su za Glas Amerike da su zabrinuti zbog toga što bi Mnangagva, poznat i kao “Krokodil”, koji je decenijama bio uz Mugabea, mogao da vlada zemljom na isti način kao I njegov prethodnik.\nAmerički državni sekretar Reks Tilerson apelovao je na nove lidere Zimbavea da obezbede uslove za slobodne I poštene izbore.


Okrugli sto "Opštine i gradovi po meri privrede" - www.025.rs\nwww.025.rs / SOMBOR / DRUŠTVO / Okrugli sto “Opštine i gradovi po meri privrede”\nOkrugli sto “Opštine i gradovi po meri privrede”\nGradonačelnica Sombora Dušanka Golubović prisustvovala je radnom susretu sa ministrom državne uprave i lokalne samouprave Brankom Ružićem i rukovodstvom NALED-a.\nDodao je da su prolazeći kroz program Sertifikacije opština sa povoljnim poslovnim okruženjem (BFC) lokalne samouprave podigli rad svoje administracije na viši nivo i uveli najviše međunarodne standarde u ovoj oblasti.\n„Ministarstvo želi da podrži upravo gradove i opštine koji rade na sebi i predstavljaju putokaz drugima. Zato smo prošle godine na konkursu za dodelu sredstava za razvoj infrastrukturnih projekata, koja su opredeljena u Budžetskom fondu za programe lokalnih samouprava, istakli BFC sertifikat kao dodatni plus na putu ka dobijanju ove vredne podrške“, rekao je ministar.\nTags: gradovi, Okrugli sto, opštine, po meri privrede


Dodik zvorničkim ljekarima: Razmotrićemo smjenu direktora!\n"Predsjednik je rekao da su doktori u pravu i da je Vlada smjenom direktora Bolnice u Zvorniku napravila grešku", poručuju medicinari nakon sastanka u Palati Republike.\nKod Milorada Dodika stigla je tročlana delegacija kojoj se pridružio i gradonačelnik Zvornika, pa je tim iznenadnim dolaskom podgrijao spekulacije da je u pozadini svega obračun vrha SNSD-a sa njegovim kadrovima.\nZaposleni su od predsjednika tražili da se poništi smjena direktora Milorada Drljevića, a sa sastanka su izašli puni optimizma. "Dodik je priznao grešku i nije nam rekao "popijte kafu i razgulite"", kažu medicinari.\n"Priznaje donekle grešku da je donesena ishitrena odluka o smjeni dosadašnjeg direktora i da ćemo pokušati naći neko kompromisno rješenje", rekao je Zoran Komljenović, hirurg u Bolnici Zvornik.\n"Prvi put u istoriji postoji velika mogućnost da ta odluka bude promijenjena. Mi imamo apsolutno uvjeravanje od njega da će ta odluka biti promijenjena i da je ova prethodna odluka bila greška. On je predsjednik Republike Srpske i jedini ima kredibilitet i autoritet da to riješi vi to svi znate, ne treba vam crtati, on se pita mnogo", izjavio je Goran Bijeković, hirurg u bolnici Zvornik.\nKoliko se onda pita ministar zdravlja koji je i smijenio direktora, ostalo je nejasno nakon sastanka, jer je Dragan Bogdanić Palatu napustio na sporedni izlaz. Dva sata kasnije u Novom Gradu pokušavao je da objasni šta je dogovoreno. Radnici kaže prekidaju protest, a Vlada će rješavati kadrovska pitanja.\n"U narednom periodu vlada će sigurno donositi odluke u korist i zdravstvenih radnika Bolnice Zvornik, a posebno građana zvorničke regije", riječi su Dragana Bogdanića, ministra zdravlja i socijalne zaštite.\nNa pitanje ko će biti direktor, Bogdanić odgovara:"Ja sam mislim da sam bio dovoljno jasan ovo je bio razgovor".\nSvoju verziju na kraju je ispričao novinskoj agenciji SRNA i predsjenik Republike, ali ni on nije odgovorio na pitanje ko će biti direktor bolnice. Radnici tvrde da svoje ostavke nisu povukli i da za koji dan očekuju konkretne odgovore.\n"Ono što sam ja razumio s tog sastanka jeste da je dogovor da oni nastave sutra da prekinu sa svojim obustavama i da nastave da rade.I da ćemo mi shodno našim procedurama razmatrati bez obzira da li negdje ima grešaka ili nema grešaka, sve prethodne procedure", rekao je Milorad Dodik, predsjednik RS.\nSastankom je zadovoljan i gradonačelnik Zvornika Zoran Stevanović, koji demantuje navode da je u sukobu sa vrhom SNSD-a i da je Drljević njegov kadar. Kaže da su te priče zlobnicima lijek za dušu i da još čeka da predsjednik odluči o njegovoj političkoj sudbini.\n"Ako smatra da predstavljam štetu ja ću se povući, a ne da mijenjam dresove preko noći i ne da prelazim u neku drugu političku opciju. Nego čisto da neću nigdje da budem šteta i smetnja", kaže Zoran Stevanović, gradonačelnik Zvornika.\nZoran Stevanović prvi put se danas pojavio u javnosti od blokade računa Alumine kada je rekao da će lider SNSD-a odlučiti o njegovoj sudbinu u stranci. Od tada se ne pojavljuje na važnim događajima, a sve su češće glasine da se Vlada s njim obračunava upravo smjenama u Zvorniku.


Protestni skup u Nišu 'Stop teroru'\nSa protesta, Niš\nViše hiljada građana okupilo se na protestu pod nazivom "Stop teroru - za Niš bez straha #1od5miliona" koji je na centralnom gradskom trgu u tom gradu organizovao Pokret mladih "Za Niš bez straha".\nU ime organizatora, okupljenima se obratila pijanistkinja Marija Dinov, koja je rekla da građani Niša počinju borbu za "novo, suštinsko oslobađanje Nišlija".\n"Naši izabrani politički elementi mogu i ne moraju da rade u našu korist, ali ni u kom slučaju ne smeju da rade protiv nas i ne smeju da nas terorišu - to pravo im niko nije dao. Zato smo se okupili večeras. Naša je dužnost da budemo protiv terora vlasti u svim njegovim pojavnim oblicima. Naša je dužnost da odbranimo naše sugrađane koji trpe taj teror", rekla je Dinov.\nOna je pročitala poruku protesta u kojoj se traže ostavke ministarke građevinarstva, saobraćaja i infrastrukture Zorane Mihajlović i gradonačelnika Niša Darka Bulatovića, "oslobađanje zarobljenih medija i stvaranje nezavisnog regionalnog servisa u Nišu".\nSa protesta je zatraženo i obezbeđivanje svih pružnih prelaza u Nišu, te vraćanje niškog aerodroma, elektrodistribucije i Regionalne privredne komore Nišu.\nMože vas interesovati: Država ipak ulaže u niški aerodrom, ali se ne zna koliko\nZahtevano je i zaustavlajnje izvršitelja u "nemilosrdnim otimanju imovine socijalno ugroženima i obustavljanje isključenja struje građanima lošeg materijalnog stanja, zaustavlajnje partijskog zapošljavanja".\nNa protestu je govorila Slavica Stojković iz sela Jelašnica kraj Niša, koja je izbegla iz Bosne i Hercegovine 1992. godine i nakon toga sa Kosova 1999.\n"Moja su deca ostala bez oca, a ja bez muža pre šest meseci zbog duga za struju od 36 hiljada dinara. Moj muž se ubio jer nije mogao da plati struju. Ni tada, ni danas niko iz vlasti nije se javio da nam pomogne iako živimo u trošnoj kući, bez grejanja, od minimalne socijalne pomoći", rekla je Stojković.\nProfesorka Filozofskog fakulteta Tijana Paunković izjavila je da je ovo protest "normalnih ljudi koji žive u teroru, strahu i nasilju i koji žele da prekinu to stanje".\n"Nije većina građana Srbije izabrala da živi i da se valja u ovom blatu. Ja sam sigurna da će doći dan kada će svi reći – dosta", rekla je Paunković i dodala da građani okupljeni na protestu ne traže promenu vladalaca već promenu načina bavljenja politikom i vođenja države.\n"Partijski interes nikada više ne sme da bude jači od odgovornosti građanima i zemlji u kojoj svi živimo", rekla je Paukonović.\nOkupljanje je počelo odavanjem pošte nastradalima u nesreći na pružnom prelazu kod Donjeg Međurova kod Niša, u kojoj je 21. decembra poginulo pet, a povređeno više od 30 osoba, ali i odavanjem pošte, kako su naveli "svim žrtvama" vlasti.\nPročitajte: Tragedija u Nišu, odgovornost koju niko ne priznaje\nNakon okupljanja na trgu građani su uz pištaljke, povike "stop teroru vlasti" i parole protiv aktuelne vlasti u Srbiji, krenuli u protestnu šetnju, koja je završena ispred gradske kuće, sedišta gradonačelnika Niša.


Ruski radari otkrili američki izviđački avion iznad Crnog mora - 10.11.2021, Sputnik Srbija\nRuski radari otkrili američki izviđački avion iznad Crnog mora\nAmerički izviđački avion E-8C primećen je u utorak u blizini ruske granice iznad Crnog mora, saopštilo je u Ministarstvo odbrane Rusije. 10.11.2021, Sputnik Srbija\nAvion su duž čitavog leta iznad Crnog mora pratili ruski radarski sistemi.Američki avion E-8C, koji je poleteo iz vazduhoplovne baze Ramštajn u Nemačkoj, patrolirao vazdušnim prostorom iznad Crnog mora 5 sati i 13 minuta.Minimalno približavanje ruskoj granici bio je 35 kilometara.Ranije je Ministarstvo odbrane izdalo saopštenje u kome se navodi da Sjedinjene Američke Države formiraju multinacionalnu grupu oružanih snaga u neposrednoj blizini ruske granice. Ministarstvo je objasnilo da su brodovi Ratne mornarice SAD stigli kako bi učestvovali u multinacionalnim vežbama koje zajednička komanda Oružanih snaga SAD sprovodi u Evropi u regionu Crnog mora.\nrusija, crno more, sad, američki izviđački avioni\nCC BY 2.0 / Airman Magazine / Flickr / Američki izviđački avion E-8\nAmerički izviđački avion E-8C primećen je u utorak u blizini ruske granice iznad Crnog mora, saopštilo je u Ministarstvo odbrane Rusije.\n„Dana 9. novembra iznad Crnog mora primećen je avion za izviđanje i izvođenje kopnenih udara američkih vazduhoplovnih snaga E-8C“, navodi se u saopštenju.\nAvion su duž čitavog leta iznad Crnog mora pratili ruski radarski sistemi.\nAmerički avion E-8C, koji je poleteo iz vazduhoplovne baze Ramštajn u Nemačkoj, patrolirao vazdušnim prostorom iznad Crnog mora 5 sati i 13 minuta.\nMinimalno približavanje ruskoj granici bio je 35 kilometara.\nRanije je Ministarstvo odbrane izdalo saopštenje u kome se navodi da Sjedinjene Američke Države formiraju multinacionalnu grupu oružanih snaga u neposrednoj blizini ruske granice. Ministarstvo je objasnilo da su brodovi Ratne mornarice SAD stigli kako bi učestvovali u multinacionalnim vežbama koje zajednička komanda Oružanih snaga SAD sprovodi u Evropi u regionu Crnog mora.


Pobeda protiv Partizana vodi u Evropu – Vaterpolo Klub Nais\nBy VK Nais Vesti 09/05/2019\nVaterpolisti Naisa u petak od 20 časova dočekuju Partizan, u svojoj poslednjoj utakmici u sezoni koju igraju u sklopu šestog kola Superlige Srbije.\nNaisu je ova utakmica veoma bitna. Niški tim je šesti na tabeli, a ukoliko pobedi, uz očekivani poraz Vojvodine od Šapca, probiće se na petu poziciju i obezbediti plasman u kvalifikacije za evropski LEN Kup. Izabranici Jovana Serafimovića su još ranije izborili novi nastup u Regionalnoj A2 ligi sledeće sezone.\nPartizan sa druge strane nema rezultatski imperativ u ovom meču, pošto će u plej-of sigurno ući sa pozicije broj četiri, ali sigurno je da ekipa sa takvim renomeom u Niš dolazi po tri boda.\nNais je pre tri sedmice izgubio od Partizana na gostovanju sa 8:7, ali je tu utakmicu obeležio niz kontroverznih sudijskih odluka na štetu niške ekipe.\n–Bez obzira na probleme koje ima u poslednje vreme , Partizan je ekipa za respekt. To je jedan sistem, tradicija i bez obzira u kakvom su sastavu, a imamo najave da dolaze u najjačem, moramo da ih poštujemo. Oni nemaju imerativ pobede, četvrti su pa su četvrti, ali će i pored toga sigurno dati svoj maksimum da uzmu ovde bodove i naprave dobru uvertiru pred plej-of. Nama je ova utakmica izuzetno važna, jer može da nas odvede u Evropu drugu godinu u nizu, ali pre svega da se ovi igrači nagrade nekim bodom u ovoj Superligi, jer to zaslužuju zbog onog što su do sada pokazali. U Beogradu protiv Partizana i u Nišu protiv Šapca i Crvene zvezde smo bili dobri i ukoliko budemo na tom nivou, ja očekujem pobedu. Pre tri sedmice smo igrali sa Partizanom u Beogradu, izgubili smo kako smo izgubili i sada želimo da se revanširamo. Nemamo kadrovskih problema, igraćemo u najjačem sastavu, svi su spremni i motivisani da odigramo kvalitetan meč i pokušamo da oborimo na pleća tako veliki tim kao što je Partizan– izjavio je trener Naisa Jovan Serafimović.\nDobroj partiji protiv Partizana nada se i vaterpolista Naisa Jakša Kosić.\n–Partizan je sam po sebi veliki motiv da damo sve od sebe o probamo da ostvarimo pozitivan rezultat. Ulogu favorita prepuštam njima, jer je Partizan ime u kakvom god sastavu nastupao. Mi smo se dobro pripremili za njih, atmosfera u ekipi je odlična, želimo da pobedimo i da na taj način zaokružimo generalno uspešnu sezonu. Nismo imali sreće ni sa Partizanom tamo, ni sa Zvezdom ovde u Nišu, pa se nadamo da ćemo sada nadoknaditi propušteno, upisati tri boda i omogućiti Naisu da ponovo igra u Evropi– rekao je Kosić, dok je njegov saigrač Aleksandar Mitrović pozvao publiku da pomogne Naisu u ovom susretu.\n–Protiv Zvezde smo imali lepu podršku sa tribina i nadam se da će I sada biti tako, jer će nam to olakšati put do cilja. Ja dobro poznajem Partizan, njihovo sam dete, a njihov trener Ćirić me je trenirao kroz sve mlađe kategorije. Oni su mlada ekipa i doćiće ovde da se nadigravaju. Biće agresivni, neće biti opuštanja, a takvi moramo biti i mi ako želimo da pobedimo. Mi smo u prvoj utakmici pokazali da možemo da igramo sa njima, smatram da smo trebali da ih dobijemo tamo, nismo uspeli, ali sada imamo lepu šansu i treba da je iskoristimo– kazao je Mitrović.


Beograd-Zemun, 25. Februar 2013. PR Objave: Objava -\nKompanija LINK group i BusinessAcademy zvanično su primljeni u članstvo European Council for Business Education (ECBE), odlučeno je na sednici borda direktora, održanoj 8. februara 2013. godine u Briselu. Na listi članova ove ugledne institucije nalazi se oko osamdeset škola iz celog sveta, a kompanija LINK group jedan je od retkih članova iz ovog dela Evrope.\nBusinessAcademy i LINK group našli su se u društvu uglednih svetskih poslovnih škola, kao što su The Oxford Centre for Excellence i London Executive Business School. Ovo članstvo svedoči o vrhunskom kvalitetu usluga i programa u školama kompanije LINK group.\nECBE je međunarodna institucija za akreditaciju i vrednovanje kvaliteta programa poslovnih studija. Ova nezavisna i neprofitna organizacija, sa sedištem u Belgiji, formalno je osnovana 1995. godine, na konferenciji u Parizu.\nOno što uspešne poslovne škole kandiduje da se nađu na prestižnoj listi ECBE članova jeste, pre svega, uvođenje inovacija u nastavni proces, kao i visok kvalitet i izvrsnost koje postižu u svome radu. Jednom kada postanu ECBE članice, obrazovne ustanove imaju dužnost da u budućnosti unapređuju kvalitet i efektivnost znanja koje pružaju svojim studentima i polaznicima.\nOdluku o tome ko ispunjava uslove da postane ECBE član donosi bord direktora, koji čine vrhunski stručnjaci iz celog sveta.\nCilj ECBE organizacije je da postavi standarde akreditacije u poslovnoj edukaciji, zatim da pomogne članovima da unaprede profesionalnu edukaciju, da razviju inovaciju i kreativnost u biznisu, kao i da obezbede konsultante i materijale koji pomažu biznis školama da, u okviru svojih programa, dobiju akreditaciju.\nlink group, business academy, poslovna škola\nMenadžeri u Srbiji imaju priliku da učestvuju na besplatnom Experience E/MBA predavanju i upoznaju... Više...\nGenius Mundi, Brainiac i Cambridge samo su neki od zanimljivih naziva za veoma vredne stipendije... Više...\nDa li ste znali da je samo u toku prošle godine broj zloupotreba na internetu uvećan za preko 90%?... Više...\nq: 19 - t: 0.04276 sec


Ispred Javnog servisa Srbije, novinarskim ekipama, ali i autorskoj i glumačkoj ekipi obratio se voditelj Vladimir Jelić.\n- Dozvolite mi da sam početak konferencije posvetim umetnicima koji su nas napustili tokom snimanja serije, Bogoljubu Mitiću i Tomi Kuruzoviću. Nažalost početak emitovanja serije, na kojoj su članovi autorske i glumačke ekipe vredno radili, obeležiće i tragedija kojom smo svi pogođeni. Ostali smo bez jednog od najboljih glumaca srednje generacije ne samo Srbije već i celog regiona. Jedna od poslednjih uloga našeg Nebojše Glogovca je uloga Vukana Nemanjića - rekao je Jelić.\nGledajući scene u kojima igra Vukana, Nebojšina koleginica Sloboda Mićalović sa suzama u očima je pratila svaki kadar. Vojin Ćetković, kum Nebojše Glogovca, na kraju svog obraćanja je rekao.\n- Hvala vam što ste počeli ovu konferenciju za štampu onako kako ste počeli - rekao je Ċetković. Emitovanje serije “Nemanjići - rađanje kraljevine” počinje u subotu i nedelju. Nebojša Glogovac preminuo je 9. februara u 49. godini.


Terzić: ''Hvala, Krmpotiću'' - Sportske.net\nTerzić: ''Hvala, Krmpotiću''\nPrvi čovek ''Romantičara'' objasnio razloge neočekivane promene na klupi OFK Beograda.\nZvezdan Terzić je potvrdio medijske informacije koje su se pojavile tokom dana, da će ove zime doći do promene na klupi OFK Beograda.\nPredsednik Upravnog odbora kluba sa Karaburme istakao je da je sa Krmpotićem postojao dogovor o saradnji do kraja tekuće godine, a da se njegovi dalji planovi razlikuju od onih koje imaju ljudi u klubu.\nZbog toga je došlo do sporazumnog okončanja saradnje, a Terzić se Krmpotiću zahvalio na učinku tokom jesenjeg dela sezone.\n''Planovi za predstojeći deo sezone nam se nisu poklopili, jer su njegovi putevi usmereni ka inostranstvu. Zlatko Krmpotić je ostavio svoj pečat u OFK Beogradu, afirmisalo se dosta mladih igrača pod njegovom komandom, Romantičari će na proleće igrati polufinale Kupa Srbije, te smo mu veoma zahvalni na svemu što je postigao u dosadašnjem periodu'', istakao je Terzić.\nPodsetimo, Krmpotića će na klupi OFK-a naslediti Milan Milanović, dosadašnji šef struke Novog Pazara.


Vesti Archives - Stranica 3 od 12 - InfoMedia Plus\nJesen za stanovnike severne polulopte Zemlje počeće u petak, 22. septembra, u 22 sata i dva minuta. Prema sezonskoj prognozi Republičkog hidrometeorološkog zavoda, jesen u Srbiji biće relativno topla. Očekuje se da srednja maksimalna temperatura vazduha bude u intervalu od 17 do 20 stepeni u nižim predelima, a na planinama od 10 do 15 stepeni….\nTAČI: „REALNOST“ JE DA JE KOSOVO „NEZAVISNA I SUVERENA DRŽAVA“\nPredsednik Kosova Hašim Tači izjavio je danas da je „realnost“ da je Kosovo „nezavisna i suverena država“. „Ako neko nezavisno Kosovo vidi kao san, on sam sanja“, rekao je Tači na sastanku u Prištini na kojem je bilo reči o dijalogu Kosova i Srbije. On je dodao da su san predstavljali „mnogi procesi koji su…\nMinistarka pravde Nela Kuburović izjavila je danas da će Vlada Srbije dati garancije za puštanje na privremenu slobodu radi lečenja u Srbiji haškog optuženika Ratka Mladića. Ona je novinarima u Palati Srbije rekla da bi davanje garancija uskoro trebalo da se nađe na dnevnom redu sednice Vlade Srbije. „Poštujući zahtev porodice i branilaca generala Ratka…\nJUNKER: U EU TEK POSLE 2019.\nDo kraja mandata sadašnje Evropske komisije neće biti ispunjeni uslovi za ulazak neke zemlje Z. Balkana u članstvo EU, izjavio je predsednik EK Žan Klod Junker. Nakon toga će, kako je rekao, svaka nova članica morati da prethodno uvreži delovanje pravne države i vrednosti EU. Junker je to rekao u godišnjem izlaganju o „stanju Unije“…\nCNN O USPESIMA SRPSKIH MATEMATIČARA!\nAmerička televizija CNN u internacionalnom izdanju, je objavila ekskluzivan prilog o uspesima srpskih matematičara uz naglasak da imamo najpametniju omladinu sveta. CNN u svojoj analizi koju je sproveo doktor Dejvid Loren smatra da računavši stanje, uslove i broj stanovnika, Srbija predstavlja vrhunac obrazovanja, jer je procenat uspeha na svetskim takmičenjima ogroman. CNN takođe insistira i…\nMINIMALNA CENA RADA VEĆA OD SLEDEĆE GODINE?\nMinimalna cena rada u Srbiji od iduće godine biće povećana na 143 dinara po satu, kazao je danas predsednik Unije poslodavaca Srbije Nebojša Atanacković. On je posle sednice Socijalno-ekonomskog saveta Srbije agenciji Beta rekao da je dogovoreno da minimalna zarada bude povećana deset odsto, a da se poslodavcima ne povećava trošak na osnovu poreza. „Ministar…\nMinistarstvo zdravlja formiralo je Komisiju za borbu protiv korupcije i novi petočlani antikorupcijski tim, navodeći da će Komisija imati široka ovlašćenja. Njen zadatak će biti da se korupcija iskoreni u skladu sa planom „Nulta tolerancija prema korupciji u zdravstvu“. Kako kažu u Ministarstvu zdravlja, Komisija treba da sprovede sve aktivnosti vezane za suzbijanje korupcije i…\nIntenzivna solarno-geomagnetska oluja koja sa Sunca stiže do Zemlje, može danas i sutra dovesti do poremećaja elektro-mreže i distributivnih sistema, objavio je Republički geodetski zavod (RGZ) Srbije. Mogući su i poremećaji u radu „satelitskih i komunikacionih sistema, GPS tehnologija, radarskih sistema i sistema za navigaciju“, naveo je RGZ. RGZ je na svom sajtu naveo da…\nZAKON O ZAPOSLENIMA U JAVNIM SLUŽBAMA DO KRAJA SEPTEMBRA\nZakon o zaposlenima u javnim službama trebalo bi da bude usvojen do kraja septembra. Zakon će biti usklađen sa Katalogom radnih mesta u javnom sektoru koji stupa na snagu od iduće godine, a pored ostalog, treba da obezbede da isti poslovi budu jednako plaćeni, pišu beogradski mediji. d oko 2.000 trenutno postojećih poslova i nekoliko…\nPOVEĆANJE PLATA I PENZIJA IZVESNO!\nMinistar finansija Dušan Vujović izjavio je da je izvesno da će biti povećanje plata i penzija ali da se još uvek pažljivo računa koliki je prostor za povećanje. – Posle osam meseci imamo suficit u budžetu skoro svih meseci. To su neverovatno dobri rezultati, oni smanjuju potrebu za zaduživanjem. Treba da budemo pažljivi kako trošimo…


03-02-2019 16:47 Srbija Hronika\nZoran Đokić (48), koji je preksinoć uhapšen na administrativnom prelazu Jarinje po tajnom spisku takozvane kosovske policije, visoki je funkcioner Narodne crnogorske partije Kosova, saznaje podgorički portal IN4S.\nPredsednik Narodne crnogorske partije Kosova (NCPK) Lazar Radulović, potvrdio je u izjavi za IN4S da je Zoran Đokić generalni sekretar njegove partije, navodeći da je zatečen informacijom o njegovom hapšenju.\nZoran Đokić (48), koji je preksinoć uhapšen na administrativnom prelazu Jarinje po tajnom spisku takozvane kosovske policije, visoki je funkcioner Narodne crnogorske partije Kosova, saznaje portal.\nOn je juče na saslušanju u Osnovnom sudu u Peći odbacio navode tzv. specijalnog tužioca Kosova da je počinio ratni zločin u Peći tokom rata u pokrajini 1999. godine, kaže njegov advokat LJubomir Pantović.\n„Tužilac je zatražio da se Đokiću odredi pritvor u trajanju do 30 dana, ali je moj klijent, demantujući optužbe, izneo validne tvrdnje koje pobijaju navode tužioca“, dodao je Pantović.\n„Mogu samo jedno da kažem u ovom trenutku: siguran sam da Đokić nije počinio nikakv zločin na Kosovu“ – kazao je Radulović za naš portal. On je najavio da će NCPK danas izdati i zvanično saopštenje za javnost ovim povodom.\nĐokić je uhapšen preksinoć na administrativnom prelazu Jarinje zbog sumnje da je odgovoran za ratni zločin tokom sukoba na Kosovu i Metohiji.\nOn je uhapšen po poternici Osnovnog suda u Peći, da bi iz pritvorskog centra u Prištini bio juče prebačen u pritvor u Peći, gdje će ostati do donošenja rešenja.\nĐokić je posle sukoba na Kosmetu, kao raseljeno lice više od 10 godina živeo u Kosovskoj Mitrovici, posle čega se sa porodicom preselio u Beograd.\nOn je krenuo u Kosovsku Mitrovicu da sina odvede kod bake za vreme školskog raspusta.\nKancelarija Vlade Srbije za Kosovo i Metohiju saopštila je da je ovo hapšenje još jedna potvrda da Priština ne namerava da odustane od kampanje zastrašivanja srpskog stanovništva na Kosmetu zloupotrebom takozvanih tajnih spiskova osumnjičenih za ratne zločine.\nKancelarija za KiM je Đokiću obezbedila advokatsku pomoć.\nCrnogorska narodna partija Kosova ostvaruje blisku saradnju sa vlastima u Crnoj Gori, a ambasada Crne Gore u Prištini obaveštena je juče o hapšenju generalnog sekretara te stranke.\nIpak, niko se u ime zvanične Podgorice ne oglašava ovim povodom. Predsednik NCPK kazao je i da će se danas sastati sa sekretarom crnogorske ambasade na Kosovu.\nO ključnom dokazu Gestapoa o zločinima nad Srbima saznajte OVDE.\nHapšenje na Jarinju


Finansijski rekordi "Tesle" - Bizlife.rs\nFinansijski rekordi „Tesle“\n19:27 Beograd, 28/02/2018\nProšle godine beogradski aerodrom „Nikola Tesla“ kao najbrže rastući aerodrom u regionu, ostvario je bruto dobit od 3,26 milijardi dinara, što je za 74,93 miliona dinara više nego godinu pre, kaže ministarka Zorana Mihajlović.\n„Ono što je takođe važno jeste da Srbija iskoristi svoj tranzitni položaj, čime će ovaj aerodrom i u budućnosti beležiti još bolje rezultate“, rekla je Mihajlovićeva.\nOna je podsetila da je prošle godine kroz aerodrom „Nikola Tesla“ prošlo 5,34 miliona putnika, što je povećanje od devet odsto u odnosu na 2016. godinu.\nPrevoz robe i pošte u 2017. bio je veći za oko 40 odsto nego godinu pre, izjavila je Mihajlovićeva nakon sastanka sa gradonačelnikom Niša Darkom Bulatovićem i direktorom aerodroma „Konstantin Veliki“ Vladicom Đurđanovićem.\nMinistarka gradevinarstva, saobraćaja i infrastrukture najavila je i da će Vlada Srbije i Grad Niš nastaviti da ulažu u niški aerodrom „Konstantin Veliki“, jer on treba da bude, kako je naglasila, altetnativa beogradskom aerodromu i za postojeće i nove rute.\n„Država, i grad Niš kao vlasnik aerodroma, učinili su mnogo u prethodnih nekoliko godina da se niški aerodrom razvija i da danas može da se pohvali sa više od 320.000 putnika“, dodala je.\n„Konstantin Veliki“ treba da bude u punom kapacitetu alterantivni aerodrom „Nikoli Tesli“ i to smo dogovorili, rekao je gradonačelnik Niša.\naerodrom nikola tesla konstantin mihajlovic


GRADSKA PREDUZEĆA POSLE TRI KVARTALA\nGradsko veće usvojilo je informaciju o stepenu usklađenosti planiranih i realizovanih aktivnosti iz godišnjih programa gradskih javnih i javno komunalnih preduzeća u prvih devet meseci ove godine. Prema podacima iz informacije, u ovom periodu nije došlo do poremećaja u njihovom radu, a osnovna karakteristika je da su sva preduzeća imala manje ostvarene prihode od planiranih, ali su istovremeno, imali i manje rashode, tako da su svi, sem Vodovoda, poslovali pozitivno. Vodovod je imao gubitak od 50 miliona dinara, a razlozi njegovog negativnog bilansa u ovom periodu su smanjenje cene vode za privredu, manja potrošnja vode i manji broj internih situacija od projektovanih.\nSva ostala preduzeća, koja je grad Užice osnovao radi obavljanja komunalnih delatnosti na svojoj teritoriji, poslovala su pozitivno. Radi se o ”Bioktošu”, ”Niskogradnji”, ”Gradskoj toplani Užice”, ”Dubokom”, ”Stanu”, ”Aerodromu Ponikve”, ”Velikom parku”, i u posmatranom periodu javnim preduzećima ”Gradska stambena agencija” i ”Direkcija za izgradnju”.\nBroj zaposlenih radnika u svim javnim i javno komunalnim preduzećima u odnosu na plansku kategoriju je manji u ovom periodu. Ocena je da su sredstva za zarade isplaćena u skladu sa planskim kategorijama i da nije došlo do njihovog prekoračenja u posmatranom planskom periodu.\nZaključno sa krajem septembra dva javna preduzeća su kreditno zadužena, JKP Bioktoš sa 16.556.000,00 dinara i JKP Duboko Užice sa 65.987.000,00 dinara, dok ostala javna preduzeća nisu povukla kreditne linije.\nŠto se tiče subvencija, JP Veliki park realizovao je subvenciju od 30.082.000 dinara iz budžeta grada, a JKP Duboko, gde je planirana subvencija u iznosu od 103.906.000 dinara, ostvarena je u iznosu od 58.702.000 dinara.\nKONFERENCIJA O ZAŠTITI ŽIVOTNE SREDINE NA NIVOU ZLATIBORSKOG OKRUGA\n10 GODINA POSTOJANJA TO REGIJE ZAPADNA SRBIJA


Naslovna Info Srbija U četvrtak nacrt sporazuma, EU od Srbije zahteva priznanje Kosova?\n„Večernje novosti“ su sinoć objavile, pozivajući se na diplomatske izvore, da će delegaciji Beograda koja u četvrtak putuje na razgovore sa Miroslavom Lajčakom i predstavnicima prištinskih institucija u sedištu Evropske unije biti uručen nacrt sveobuhvatnog sporazuma, koji podrazumeva de fakto priznanje Kosova od Srbije.\n„Predstavljanje tog dokumenta sada u ovoj fazi dijaloga bi predstavljalo iznenađenje, naročito zato što nije najavljeno da će se to desiti, ali ništa nije nemoguće. Čudno je da to sada rade, kada Vučić nije prisutan tamo, njemu su najavili da će nastavak dijaloga biti u septembru“, rekao je Dačić.\n„Spolja razni faktori koji bi hteli da iskoriste za ucene, da Srbija mora da prihvati takav dokument jer inače ne bi imala svetlu evropsku perspektivu, a i na unutrašnjoj političkoj sceni ima onih koji pomažu takvim pritiscima organizovanjem raznih demonstracija i nasilja na ulicama… To su dve strane jedne iste medalje. Žele da se sve vrati na staro stanje“, rekao je Dačić.\n„To nije novo, mogli ste da vidite sivh ovih meseci, oni su minirali sastanak koji je bio planiran u Beloj kući…“, rekao je Dačić.\n„Njihov najveći problem je sto sada više nemaju većinu u UN, 18 zemalja je povuklo priznanje. Danas od 193 članice UN, mogu da računaju najviše na 92 glasa“, kaže Dačić.\nKako kaže, Beograd i ne zna da li je dogovor o zaustavljanju kampanja povlačenja priznanja, odnosno zahteva za članstvo u međunarodnim organizacijama, uopšte i postignut, budući da je srpsku stranu Ričard Grenel obavestio da se Priština saglasila, dok je Avdulah Hoti pre neki dan rekao da nisu obustavili tu kampanju.\n„Imamo vesti da su se oni kandidovali u nekim međunarodnim organizacijama. Ali mi nemamo šta tu da sprečavamo jer oni ako se budu kandidovali, oni neće proći, osim ukoliko su neke organizacije na teritoriji Evrope, jer tu ne stojimo baš najbolje. Kad je reč o organizacijama na svetskom nivou, oni više nemaju većinu“, kazao je Dačić.\n„To je krajnje bezobrazno i drsko“, rekao je Dačić.\nOn kaže i da nije tačno da je Priština sprečila dve zemlje s područja Pacifika da povuku priznanje samoproglašene nezavisnosti Kosova, što je sinoć izjavila ministarka spoljnih poslova privremenih prištinskih institucija Meljiza Haradinaj Stubla.\n„Oni više ništa ne mogu da urade“, rekao je Dačić.\n„Čekaćemo da imamo materijalni dokaz da li su se prijavili u neku organizaciju, da li je neka zemlja priznala Kosovo i mi ćemo naravno nastaviti dalje“, rekao je Dačić.\nPrethodni tekstFarbara gvožđara Tepić: Trajno niske cene najkvalitetnijih proizvoda na našem tržištu\nSledeći tekstGrađanima Srbije za ulaz na Kosovo i Metohiju potreban test na koronu


Stevan Milić novi generalni direktor kompanije Portonovi Resort Management – Bankar.me\nPortonovi Resort Management Company (PRMC) je Azmontova ćerka kompanija, osnovana sa ciljem da vodi menadžment svih operacija Portonovi rizorta njegovih rezidencijalnih jedinica i maloprodajnih prostora. Portonovi Resort Management Company tim u potpunosti će biti zadužen za operativno funkcionisanje 700€ miliona vrijednog Portonovi rizorta, koji se prostire na 26 hektara i karakteriše ga 250 luksuznih stambenih jedinica, 55 privatnih vila, kao i prvi One\nOnly rizort u Evropi, te raskošna promenada sa maloprodajnim objektima i restoranima, kao i marina po posljednjim standardima namijenjena super i mega jahtama.\nGospodin Stevan Milić je bio član menadžment tima kompanije Azmont Investments od 2014. Od jula 2018. biće odgovoran za razvoj i implementaciju operativne strategije, građenje i vođenje tima, kao i za liderstvo i menadžment nad svim operacijama rastućeg Portonovi rizorta, visoko luksuznog projekta čije je otvaranje planirano za 2019. godinu.\n“Gospodin Milić, porijeklom iz Crne Gore, predstavlja vrijedan doprinos kompaniji u vidu razvoja i jačanja lokalne ekspertize i stručnog rukovodstva. On je sa nama već skoro 5 godina i kao strastveni profesionalac sa uspješnim menadžerskim iskustvom u korporativnom svijetu, kako u Crnoj Gori tako i u inostranstvu, predstavlja člana od velikog značaja za našu kompaniju koji će doprinijeti njenoj daljoj ekspanziji i rastu.’’, rekao je Ahmet Erentok, Predsjednik Odbora direktora Azmont Investments.\nMilić se priključio Portonovi projektu kao direktor ljudskih resursa i administracije 2014. godine. U 2015. prešao je na poziciju pomoćnika izvršnog direktora za operacije. Timu Portonovog se pridružio nakon rada na poziciji direktora korporativnih komunikacija i ljudskih resursa u vodećoj internacionalnoj kompaniji za telekomunikacije. Njegovo bogato korporativno iskustvo i vještine u mendadžmentu dokazane su kroz brojne projekte kompanije na lokalnom, regionalnom i međunarodnom nivou, u trajanju od skoro čitave jedne decenije.\n“Iskreno vjerujem da budućnost Crne Gore kao zemlje, a posebno kao turističke destinacije, prvenstveno leži u njenim ljudima i njihovoj posvećenosti pozicioniranju Crne Gore na svjetskoj mapi. Ponosan sam na sve što smo upjeli u procesu otvaranja ka Evropi i cijelom svijetu, i nadam se da ćemo sa projektima kao što je Portonovi nastaviti uspješnu promociju Crne Gore kao brenda i jedinstvene destinacije u Mediteranu”, rekao je Milić, koji će voditi operacije najvećeg luksuznog rizorta u Crnoj Gori.\nPOJMOVIAzmont Azmont Portonovi Stevan Milić\nPrevious Loša godina za australijski i kanadski dolar, dobra za jen i američki dolar\nSljedeći Qatari Diar: Investirali skoro 70 miliona, a nije izgrađeno ništa?


Sijalica zamijenila šteriku - Poslije 25 godina, srpsko povratničko selo Orah dobilo struju | Trebinje Live\nSijalica zamijenila šteriku - Poslije 25 godina, srpsko povratničko selo Orah dobilo struju\nČordaš je ozvaničio i početak radova na obnovi osam stambenih jedinica za srpske povratnike na području opštine Ravno koje će biti završena za tri mjeseca, a za koje je Ministarstvo izdvojilo oko 170.000 KM.\nResorno ministarstvo finansiralo je elektrifikaciju sela Orah sa 101.000 KM, opština Ravno je propratne radove pomogla sa 15.000 KM, dok je trebinjsko preduzeće "Elektro-Hercegovina" postavilo stubove.\n"Drago mi je što ljudi nakon toliko godina izgnanstva nisu izgubili volju da se vrate na svoja ognjišta", rekao je Čordaš, ističući da će Ministarstvo kao i u ranijem periodu pomagati povratnička sela na ovom području.\nOn je istakao da čovjeku ništa ne znači obnova kuće ako nema uređenu infrastrukturu, dodajući da nije isključena mogućnost da Ministarstvo pomogne i izgradnju vodovoda i puta.\nNačelnik opštine Ravno Andrija Šimunović izrazio je zadovoljstvo što će povratnici u selo Orah nakon više od dvije decenije dobiti struju i da će im to biti dodatni podsticaj da češće dolaze.\nOn je napomenuo da je opština finansijski pomogla elektrifikaciju tog, ali i ostalih naselja na području te lokalne zajednice.\n"To se uglavnom odnosilo na pripremu dokumentacije i dio radova. Žalosno je što je trebalo toliko vremena da se uradi elektrifikacija, ali ima još mjesta u ovoj opštini koje nemaju električnu energiju", rekao je Šimunović, koji je zahvalio resornom ministarstvu i Vladi Republike Srpske na uloženim sredstvima.\nŠimunović je istakao da je obaveza vlasti na svim nivoima da se stvore minimalni uslovi za povratak, dodajući da je taj minimum bar struja u domu.\nMještanka sela Orah Slavka Sekulović kaže da je danas osjetila život kada je svjetlost sijalice nakon 25 godina obasjala njen dom.\n"Zamislite život sa šterikom. To je vrlo teško, ali naša želja da se vratimo na svoja ognjišta jača je od svih tih teškoća", kaže Slavka i dodaje da im još nedostaju voda i put da bi doveli u normalu život u ovom selu.\nMještanin sela Orah i odbornik u Skupštini opštine Ravno Stevo Putica rekao je da je danas veliki dan za ovo mjesto, izražavajući zahvalnost Vladi Republike Srpske koja im je i do sada pomagala u popravci puteva, obnovi 15 kuća, te elektrifikaciji.\n"Prijeko nam je potrebno voda. Nedostaju nam dva kilometra vodovoda i nadamo se da ćemo uskoro i to goruće pitanje riješiti", kaže Putica.\nPripreme za elektrifikaciju počele su prije više od tri godine. Radovi su trajali duži vremenski period jer prethodno trebalo deminirati teren, s obzirom da je selo bilo okruženo minskim poljima.\nPovratnici kuće obnavljaju uz pomoć Vlade Republike Srpske i vlastitim sredstvima.


Prištinske vlasti rade sve da ubede javnost da Rusija menja stav o Kosovu. U tu svrhu koriste različite dezinformacije - kontroverzno pismo koje je, navodno, ruska vlast uputila Prištini. Portparolka Ministarka inostranih poslova Rusije Marija Zaharova… »\nRusija nema ništa protiv produženja misije EUFOR u Bosni i Hercegovini, izjavila je zvanična predstavnica Ministarstva inostranih spolova Rusije Marija Zaharova. Ona je dodala da se u SB UN nastavlja rad na tom dokumentu. Kako se očekuje, u novembru… »\nNjUJORK- Savet bezbednosti Ujedinjenih nacija sastao se kako bi raspravljao o situaciji u Sudanu posle vojnog puča izvedenog u ponedeljak, ali nakon sastanka nije izdato nikakvo saopštenje, javlja Rojters. Generalni sekretar UN Antonio Gutereš pozvao… »\nNJUJORK - Savet bezbednosti Ujedinjenih nacija sastao se kako bi raspravljao o situaciji u Sudanu posle vojnog puča izvedenog u ponedeljak, ali nakon sastanka nije izdato nikakvo saopštenje, javlja Rojters. Generalni sekretar UN Antonio Gutereš pozvao… »\nMinistar spoljnih poslova Srbije Nikola Selaković istakao je danas da Srbija ostaje čvrsto posvećena osnovnim principima Ujedinjenih nacija kao što su očuvanje teritorijalnog integriteta i suvereniteta, i mirno rešavanje sporova između zemalja. Na… »\nMinistar Selaković Srbija ostaje čvrsto posvećena principima Ujedinjenih nacija\nBEOGRAD - Ministar spoljnih poslova Srbije Nikola Selaković obratio se danas na obeležavanju Dana Ujedinjenih nacija i 76. godišnjice ove međunarodne organizacije, i poručio da je ovaj dan prilika da se svi podsetimo osnovnih principa UN. Ministar je… »\nSrbija podržava rad Misije OEBS na КiM, kao vidljivog međunarodnog statusno neutralnog prisustva u Pokrajini, koja deluje u skladu sa mandatom zasnovanim na rezoluciji SB UN 1244 - ističe ministar spoljnih poslova Nikola Selaković. Ministar spoljnih… »\nZaharova demantuje: Rusija ne menja stav o Kosovu!\nRusija odlučno osuđuje i odbacuje sve insinuacije o navodnoj promeni stava Moskve prema nepriznavanju samoproglašene “Republike Kosovo”, koje su se pojavile nakon što su dvojica saradnika prištinske Kancelarije ambasade Rusije u Srbiji napustili… »\nMisija Saveta bezbednosti Ujedinjenih nacija (SB UN) pozvala je vlasti Malija da zakažu izbore za februar kako bi realizovale sporazume postignute sa regionalnim blokom zapadnoafričkih zemalja posle prošlogodišnjeg državnog udara. Tokom posete Maliju… »\nRTS pre 42 minutajoš 1 povezana


Superkompjuter na čipu\nTri hardverska giganta – Sony Computer Entertainment (SCEI), IBM i Toshiba najavili su da tokom marta počinju sa razvojem teraflopskog procesora (broj operacija u sekundi reda 1012). Tri kompanije očekuju da će u narednih pet godina proizvesti stoni računar koji će biti jači od aktuelnog IBM-ovog superkompjutera Deep Blue.\nPlanirano je da tokom najavljenog perioda u izradu procesora za “široku potrošnju” klase jednog teraflopsa bude uloženo preko 400 miliona dolara. “Štab” ovog projekta biće IBM-ova fabrika u Ostinu, Teksas, a na njemu će biti angažovano oko 300 inženjera.\nDa bi uspeo u svom nastojanju da napravi “superračunar na jednom čipu”, radni tim će morati da napravi čip, dimenzije čijih elemenata će morati da se kreću u redu veličina stotog dela mikrometra (savremeni čipovi proizvode se tehnologijama koje se kreću u rasponu od 0,11 do 0,13 mikrona).\nOvo je, svakako, veliki “zalogaj” čak i za tako moćne pretendente kao što su kompanije koje učestvuju u ovom ambicioznom poduhvatu, ali predstavnik Toshiba-e samouvereno kaže: “Da nismo uvereni u uspeh, ne bismo ni najavljivali plan kao što je ovaj”.\nU vezi sa novostima o ovoj saradnji, u informatičkoj javnosti se pojavila i vest da je SCEI objavio da će od IBM-a kupiti licencu za 0,1-mikronsku tehnologiju “silicijum na izolatoru” (“Sillicon on Insulator”), koju namerava da koristi u novim verzijama svoje konzole za igranje PlayStation, kao i drugim novim uređajima koje planira da proizvede.\nSa druge strane, Toshiba već razvija sopstvenu 0,1-mikrometarsku tehnologiju. Njihov projekat nosi zagonetno ime “Cell” (“Ćelija”), namenjen je radu u širokopojasnim mrežama i, shodno tome, sinhronizovanom radu u većim mrežama procesora, a smisao imena demistifikuje Ken Kutaragi, predsednik i glavni izvršni upravnik kompanije SCEI: “Kao što se ćelije u organizmu udružuju radi obrazovanja celovitih fizičkih struktura, i proizvodi zasnovani na ‘Ćeliji’ biće tesno povezani kako bi formirali mreži u radili kao objedinjen supersistem”.\nInače, ovim dogovorom SCEI i Toshiba nastavljaju već postojeći partnerski aranžman, koji je započet još u vreme proizvodnje Sony PlayStation-a 2, kada je Toshiba razvila Emotion Engine, procesor koji predstavlja srce ove konzole. Toshiba je i glavni proizvođač memorije Rambus koja se koristi u PlayStation-u 2.


Predstavljanje projekta „Integracija ključnih kompetencija u obrazovni sistem Crne Gore“ – AKOKVO\nPredstavljanje projekta „Integracija ključnih kompetencija u obrazovni sistem Crne Gore“\nSastanak direktora Agencije prof. dr Srđe Popovića i njegovih saradnika sa ekspertima projekta „Integracija ključnih kompetencija u obrazovni sistem Crne Gore“ g-dinom Borisom Ćurkovićem i g-đom Majom Jukić, kao i rukovoditeljkom ovog projekta ispred Ministarstva prosvjete g-đom Bojanom Živković, održan je dana 03. oktobra 2019. godine u prostorijama Agencije za kontrolu i obezbjeđenje kvaliteta visokog obrazovanja.\nOpšti cilj projekta je unapređenje kvaliteta obrazovanja u Crnoj Gori kroz razvoj ključnih kompetencija i njihovu integraciju na svim nivoima sistema obrazovanja – osnovnom, srednjem i visokom.\nSagovornici su se saglasili da se ključne kompetencije uvrste u podzakonske akte koje Agencija primjenjuje u obavljanju svojih nadležnosti, i to kroz njihovo prepoznavanje u kriterijumima za akreditaciju studijskih programa i reakreditaciju ustanova visokog obrazovanja, te da se predstavnici Agencije uključe u Radne grupe koje će biti zadužene za implementaciju predmetnog projekta.\nProjekat vodi Ministarstvo prosvjete, a pored Agencije, ostali stejkholderi koji će uzeti učešće u projektnim aktivnostima su Zavod za školstvo, Ispitni Centar, Centar za stručno obrazovanje, Univerzitet Crne Gore, kao i ostale obrazovne ustanove, što govori o spremnosti svih ključnih aktera za konstantnim unapređenjem obrazovanja na svim nivoima.


Mobilni Telefon LandRover Toki Voki Dual Sim\n*Mobilni telefoni renomiranog japanskog proizvođaca rade na svim mrežama u svetu.\n*Poseduju slot za dve sim kartice i slot za memorijsku karticu, a sve to smešteno je u kucištu izuzetnog kvaliteta obloženog metalnim oplatama koje ga čine mnogo otpornijim na udarce i potrese od standardnih mobilnih telefona.\n*Otporni su na prašinu i vodu, kišu i manje kvašenje, ali ne i na potpuno potapanje. Mineralno staklo na ekranu je izuzetno otporno na grebanje i udarce\n*Trajanje baterije je čak i do dvadeset dana sa samo jednim punjenjem, pa je zbog toga pogodan za sve koji preferiraju ekstremne uslove života (planinarenje, logorovanje, kampovanje...) a poseduje i izuzetno jaku LED lampu koja je uvek pri ruci.\nZvučnik koji je od prilike 5 do 10 puta jači nego na drugim mobilnim telefonima, služi da bi ste u ekstremnim ulovima mogli da čujete telefon ali i da bi ste u momentima dokolice mogli da slušate svoju omiljenu muziku sa memorijske kartice putem Mp3 player-a koji je takodje integrisan u telefonu.\n*Još jedna veoma bitna karakteristika ovih telefona je što poseduju posebnu zaštitu od praćenja i prisluškivanja. Metalne oplate onemogucavaju prislušne uredaje koji funkcionišu putem radio talasa, a poseban softver kreiran od strane japanskih bezbednosnih stručnjaka znatno otežava prisluškivanje linije broja. Zbog svih navedenih karakteristika ove telefone masovno koriste pripadnici specijalnih jedinica, ali i ljudi koji vode aktivan i dinamičan život a pritom žele da sačuvaju svoju privatnost.\n-Slot za dve sim kartice i slot za memorijsku karticu,\n1*komplet šrafova i šrafciger\n-Dimenzije: 14,5x2,5x6,5cm (antena 8cm)\n-Operativni sistem-TGuard. (Specijalizovani operativni sistem protiv praćenja)\n*Toki-Voki funkcija na ovom telefonu funkcioniše besprekorno. Može da se poveže sa neogranicenim brojem istih Land Rover Toki-Vokija ali i sa svim drugm radio stanicama koje imaju mogućnost štelovanja frekvencije. Domet je do 5km u zavisnosti od konfiguracije terena.\n*Ostale funkcije Toki-Vokija:\n-CXCSS, CTCSS, CDCSS\n-Power set (High/Small)\n-Mogucnost odabira kanala i štelovanja frekvencije\nKod proizvoda: TEL103


Zabrana otvaranja hostela u stambenim zgradama\nBeta 5. maja 2016. 12:05\nOdluka o nekategorizovanom smeštaju u stambenim zgradama, kojom je otvaranje hostela moguće samo uz saglasnost skupštine stanara, počinje da se primenjuje od sutra, 6. maja, saopštila je gradska Uprava.\nGradski menadžer Goran Vesić ocenio je da je do sada u toj oblasti vladao haos, jer su se hosteli otvarali uglavnom u stambenim zgradama, bez pravila.\n„Stupanjem na snagu ove odluke ispunili smo obećanje gradjanima koji žive u stambenim zgradama u užem centru grada, pre svih na opštinama Stari grad, Savski venac i Vračar, koji su se najviše žalili“, rekao je Vesić.\nOd sutra, hosteli će morati da ispune odredjena pravila da bi mogli biti otvoren u stambenoj zgradi, a najvažnije od njih je posedovanje ugovora sa skupštinom stanara kojim se regulišu prava i obaveze.\nVesić je dodao i da postojeći hosteli u stambenim zgradama imaju rok do kraja godine da obezbede saglasnost skupštine stanara, navodi se u saopštenju.


Sadiković: Da Venecijanska komisija pruži „ustavnu pomoć“ na način da za BiH napiše novi Ustav BiH – Krug99\nProf. dr Lada Sadiković, KRUG 99\nMeđunarodna zajednica je kroz Opći okvirni sporazum za mir u BiH i njegov Aneks 10 direktno postala sastavni dio ustavno-političkog sistema države. Za državu BIH je posebno važan Visoki predstavnik međunarodne zajednice, kao konačni tumač civilnog dijela DMS. Involviranost međunarodne zajednice posebno je vidljiva kroz Distrikt Brčko, koji je teritorijalna jedinica nastala Odlukom Arbitražnog tribunala za područje Brčkog, 1999. godine.\nPosebno je važno naglasiti, da današnja država BiH nema ovlast za vanredno stanje, dok takvu ovlast imaju entiteti i Distrikt Brčko. Venecijanska komisija je stoga egzaktno ustvrdila, da je Visoki predstavnik VLAST ZA VANREDNO STANJE bosanskohercegovačke nacije, jer se BiH usljed nefunkcioniranja državnih institucija nalazi u permanentnom vanrednom stanju.\nBosna i Hercegovina danas je, za razliku od svih drugih evropskih država, ratom razorena, teško oslabljena ali i etnički podijeljena država, sa djelovanjem izrazito jakih centrifugalnih sila kako iznutra tako i izvana, koja je još uvijek bez principa političke reprezentacije na bazi slobodnih i pravičnih izbora te bez temeljnih principa podjele vlasti. Na taj način automatski postaje plodno tlo za sve vrste organiziranog kriminaliteta, sa posebnim akcentom na terorizam i terorističke aktivnosti. Jačanje podjele društva umjesto integracije te održavanje zamrznutog konflikta umjesto izgradnje savremene moderne, ekonomske, funkcionalne, pravne i demokratske države, prijeti trenutno da eskalira u svakom pogledu.\nStrategija djelovanja bi na prvom mjestu trebala obuhvatiti djelovanje VP u osposobljavanju države nacije, što proizilazi iz člana 15. EKZLJP koju je BiH ratifikovala u Parlamentarnoj skupštini. Na taj je način preuzela obavezu kako osiguranja prava i sloboda sadržanih u EKZLJP svim licima pod svojom jurisdikcijom (čl. 1 EKZLJP) tako i izvršenja presuda Evropskog suda u Strasbourgu. To svakako podrazumijeva i osposobljavanje izvršne, sudske i zakonodavne vlasti, što je ključni element njenog napredovanja i istovremeno jedan od najvažnijih prioriteta. S obzirom da BiH nikada nije prešla iz faze implementacije mira u fazu izgradnje funkcionalne države, nameće se pitanje, postoji li razumno opravdanje za nedovoljnu angažiranost VP u pogledu uspostavljanja ustavnih i političkih institucija, prijeko potrebnih BiH? Na taj bi se način pravovremeno spriječila svaka mogućnost daljnje destabilizacije BiH.\nSigurnost u Evropi nepovratno je promijenjena i više nikada neće biti ista. Sigurnost više ne znači neutralnost nego jedinstvo u udruživanju prema zajedničkim vrijednostima i ciljevima, što je jedini mogući odgovor na krizu. Mir i stabilnost Bosne i Hercegovine ali i svake druge evropske države su mir i stabilnost Evrope u cjelini. Zapadni Balkan ali i BiH trenutno moraju dobiti jasan signal i stav jedinstvene EU da je budućnost države BiH neupitna kao buduće članice kako EU tako i NATO-a. Da li će primjer BIH koja je do sada platila najveću cijenu biti opomena, da se takvo postupanje prema nama ne bi smjelo ponoviti dva puta? Krajnji je momenat da se politika EU postavi na istim civilizacijskim vrijednostima i za BiH. U konačnici, krajnje je vrijeme da Evropska komisija za demokraciju putem prava, Venecijanska komisija koja je zasnovana na vrijednostima evropskog ustavnog naslijeđa pruži „ustavnu pomoć“, ne samo drugim državama u tranziciji nego i samoj BiH, na način da za BiH napiše novi Ustav.\nBiH mora imati ‘nacrt za budućnost’ kao suverena međunarodno priznata država, za koju će važiti isti ciljevi, vrijednosti i dostignuća kao i za sve ostale države kako Zapadnog Balkana tako i Evrope u cjelini. Posebno je to BiH zaslužila kao postgenocidno i ratom razoreno društvo, koje se još uvijek nije ujedinilo i pri tome se dalje dijeli po svim mogućim osnovama. Pozitivan odgovor na oficijelni zahtjev člana Predsjedništva BiH Željka Komšića za kandidatski status BiH u EU bi trenutno bio jedini pravi potez. Tamo gdje ima političke volje postoji i način. U tom se smislu BiH može odrediti država članica EU u svojstvu mentora, koja bi je vodila, obučavala i trenirala, kao što je to urađeno i prema baltičkim državama. Istovremeno, još važniji je za BiH ubrzani prijem u članstvo NATO-a koji bi u ovom trenutku bio jedini pravi odgovor i potvrda da će EU ali i NATO, pokazati u pravoj mjeri istinski interes za ovaj nekonsolidirani prostor Evrope.\nIzgradnja moderne demokratske, pravne, ekonomske i socijalne države BiH bi na taj način postala primarni cilj, čime bi se poslala jasna poruka da i BiH ima svoje mjesto u savezu evropskih država ali i šire. Jedinstvo u sprovođenju politika EU koje, kako se to navodi, „nije do sada viđeno“ treba da bude prijelomni trenutak i za BIH. Samo ujedinjena i snažna država BiH može preuzeti svoj napredak u vlastite ruke kako bi bila punopravni partner u sprovođenju vanjske i sigurnosne politike EU ali i NATO-a.\nKrug 99: Odgovornost internacionalne zajednice da zaštiti BiH: Strategija djelovanja\nPrevious Pettigrew: Odgovornost internacionalne zajednice da zaštiti BiH – Strategija djelovanja\nNext Bosna, građansko društvo i politička kultura demokratije


Republika / SKANDAL U NIŠU: Zvezda odbila da izađe na dodelu medalja, Čović zakazao hitnu konferenciju!\nnedelja, 17. 2. 2019.| 19:53\nNe može bez tenzija kada igraju Partizan i Zvezda! Crveno-beli su nezadovoljni porazom od "večitog" rivala postupili nesportski pošto su napustili dvoranu pre dodele medalja.\nKošarkaši Crvene zvezde ni drugu godinu zaredom nisu uspeli da osvoje trofej u Kupu Radivoja Koraća, jer su, kao i prošle sezone, u finalu poraženi od Partizana. Ovoga puta je bilo 76:74 za crno-bele, a presudne poene je postigao Džok Lendejl na dve desetinke pre kraja meča.\nKompletan tim Crvene zvezde se u finišu meča bunio zbog odluka sudija da dosude faul Beronu, koji je najpre okarakterisan kao nesportski, a zatim je odluka preinačena, pa je to bio "običan" prekršaj.\nSve je to uticalo na crveno-bele da se ponesu neprimereno po završetku meča, pa tako nisu izašli na parket da prime medalje namenjene poraženoj ekipi. Tako su navijači posle utakmice samo imali priliku da gledaju crno-bele, koji nisu skrivali zadovoljstvo zbog osvojenog trofeja, prvog u ovoj sezoni.\nNovinarima je nedugo potom saopšteno da će prvi čovek crveno-belih Nebojša Čović će sa početkom od 20 sati u obližnjem hotelu održati vanrednu konferenciju za novinare.\nNe možemo da tvrdimo, ali pretpostavićemo da ima veze sa sudijskim odlukama.\nSrbija Sport KK Crvena zvezda Košarka KK Partizan Kup Radivoja Koraća


RTS :: Hapšenja u Pragu i Novom Sadu zbog trgovine kokainom\nHronika Hapšenja u Pragu i Novom Sadu zbog trgovine kokainom\npetak, 10. nov 2017, 10:06 -> 13:57\nU Pragu i Novom Sadu uhapšeni pripadnici organizovane kriminalne grupe koja se sumnjiči za trgovinu kokainom, saopštio je MUP. Akciju su sprovele Služba za borbu protiv organizovanog kriminala i BIA u koordinaciji sa Tužilaštvom za organizovani kriminal i policijom i tužilaštvom Republike Češke.\nZbog postojanja osnova sumnje da su počinili krivična dela udruživanje radi vršenja krivičnih dela i neovlašćena proizvodnja i stavljanje u promet opojnih droga, uhapšeni su: R. C. (1954) iz Novog Sada, državljanin Crne Gore, S. P. (1977) i B. C. (1978) iz Novog Sada, J. C. (1958), državljanin Srbije i Mađarske, i B. B. (1972), državljanin Srbije i Češke.\n"Postoje osnovi sumnje da je ova organizovana kriminalna grupa u dužem vremenskom periodu nabavljala i distribuirala kokain na teritorijama Srbije, Mađarske, Austrije, Italije, Nemačke, Slovačke i Češke i prodavala ga i u drugim evropskim zemaljama", saopštio je MUP.\nB. C., J. C. i B. B. uhapšeni su u Pragu neposredno nakon primopredaje osam kilograma i četiristo grama kokaina, a istovremeno, srpska policija u Novom Sadu uhapsila je R. C., koji se sumnjiči da je organizator kriminalne grupe, i S. P.\nPolicija je, osim kokaina, od petorice osumnjičenih privremeno oduzela oko 110.000 evra i više skupocenih automobila "porše panamera", "audi A-8", "mercedes" i druga vozila manje vrednosti.\nSinoć su mediji preneli da su jake policijske snage od 16 do 19 časova držale blokiranu kuću Radoslava Cvijovića u Novom Sadu. Radoslav Cvijović, zvani Cicko, dovodi se u vezu sa narko-klanovima.\n(petak, 10. nov 2017, 12:49)\n(petak, 10. nov 2017, 12:44)\n1 Zaplenjeno 13 kilograma marihuane, uhapšen osumnjičeni iz Sente\n2 Autobus udario u stub na Slaviji, teško povređen vozač\n3 Direktni sudar u Ćićevcu, poginuo vozač\n4 Uhapšeni zbog sumnji da su falsifikovali novac\n5 Voz udario automobil na pruzi kod Kraljeva, poginuo muškarac


Vesti online / Vesti / Srbija / Arno Gujon: Skupljena sredstva, renovirane četiri škole na Kosovu\nArno Gujon: Skupljena sredstva, renovirane četiri škole na Kosovu\nU saradnji sa Raško-prizrenskom Eparhijom koja je pratila odvijanje radova, renoviranje je počelo u novembru prošle godine i završilo se početkom marta. Prikupljena sredstva bila su namenjena za adaptaciju krovova, zamenu stolarije i podova, uvođenje centralnog grejanja i izgradnju igrališta.\n"Za nas je važno da renoviramo škole zato što smatramo da je znanje ono što je najpotrebnije deci, znanje niko ne može da im oduzme i jer će znanjem deca postati odrasle, odgovorne osobe", izjavio je Gujon.\nOsnivač i direktor francuske NVO "Solidarnost za Kosovo" je najavio da će ta organizacija nastaviti da pomaže renoviranje škola i da će u septembru ponovo obići škole širom Kosova i Metohije.\nHumanitarna organizacija "Solidarnost za Kosovo" je u prethodnih šest godina renovirala 31 školu širom Kosova i Metohije u vrednosti od 600.000 evra.\nSolidarnost za Kosovo\nDRUŠTVO Kupljeni novi medicinski aparati vredni 30 000 evra\nDRUŠTVO U porodilištima u srpskim sredinama na KiM rođeno 930 beba\nDRUŠTVO Priština traži alternativu srpskoj robi - na spisku je ovih 6 zemalja


RAMUŠ HARADINAJ: Optužio Mogerinijevu i Hana da je zbog njihovih izjava o korekciji granica izgubljeno godinu dana! • HAPPYTV.RS\nRAMUŠ HARADINAJ: Optužio Mogerinijevu i Hana da je zbog njihovih izjava o korekciji granica izgubljeno godinu dana!\nKako je dodao, na sreću, oni uskoro odlaze.\n- To je greška koju su napravili Mogerini i komesar Han i to je propuštena godina za EU i Balkan. Ostavljati i dalje otvorenu mogućnost da se govori o teritoriji i granicama, nastavak je pogrešne politike evropskih zvaničnika koji, na sreću, uskoro odlaze - rekao je Haradinaj.\nUpitan da li je moguće očekivati da sporazum Beograda i Prištine bude postignut ove godine, Haradinaj kaže da su aktuelni evropski zvaničnici Mogerinijeva i Han pričom o teritorijama i granici, vratili proces unazad.\n- Sa ovim Evropljanima koji govore o granicama i teritorijama, mi se samo vraćamo unazad, tako da se ne približavamo bilo kakvom sporazumu, ali na sreću oni sada odlaze - rekao je Haradinaj.\nGovoreći o predstojećem susretu srpskih zvaničnika i predstavnika Albanaca u Berlinu 29. aprila, Haradinaj kaže da nema "pregovarački mandat", da je kosovski parlament izglasalo tim za dijalog s Beogradom, kao i da na tom skupu neće biti rasprave o bilo kakvom sporazumu koji se tiče teritorija ili korekcije granica.


Deseti Blanik kup „Prijedor 2015“ - GradPrijedor.com - Portal grada Prijedora\nHome»Najave»Deseti Blanik kup „Prijedor 2015“\nDeseti Blanik kup „Prijedor 2015“\nNa prijedorskom aerodromu “Urije”, u subotu, 29. avgusta, biće održan deseti jubilarni Blanik kup “Prijedor 2015″, na kome će učestvovati ekipe aero-klubova iz Slovenije, Hrvatske, Srbije, Crne Gore, Republike Srpske i Federacije BiH.\nPredsjednik Organizacionog odbora ove tradicionalne sportske manifestacije, ministar uprave i lokalne samouprave Republike Srpske Lejla Rešić, rekla je na sastanku predstavnika organizatora i pokrovitelja kupa, da je sve je spremno za održavanje ovog takmičenja, jedinog u BiH.\nOrganizator kupa je Aero-klub “Prijedor”, a pokrovitelji Ministarstvo uprave i lokalne samouprave, Ministarstvo saobraćaja i veza, te Ministarstvo porodice, omladine i sporta Republike Srpske i grad Prijedor.\nDolazak takmičara na aerodrom “Urije” planiran u 10.00 časova, svečano otvaranje kupa u 11.00 časova, a proglašenje pobjednika u 17.00 časova.\nNa 9. Blanik kupu „Prijedor 2014“ nastupilo je 30 jedriličara iz Srbije, Hrvatske, Slovenije, Makedonije, Poljske i BiH.\nU ukupnom plasmanu, kao i u prvenstvu BiH, prvo i treće mjesto zauzele su ekipe iz Bihaća, a drugo iz Prijedora. U pojedinačnoj konkurenciji prvenstva BiH prvo mjesto osvojio je Ibrahim Topić iz Aero kluba /AK/ „Bihać“, drugo Ahmed Bulbul iz AK „Sarajevo“, a treće Rajko Kotur iz AK „Prijedor“.\nApsolutnu dominaciju u prvenstvu Republike Srpske pokazali su domaćini- Aero klub “Prijedor”. Prva je bila ekipa “Prijedor 2”, druga “Prijedor 1” a trećim mjestom zadovoljila se ekipa “Nebeske vidre”.\nU pojedinačnoj konkurenciji prvenstva Republike Srpske prvi je Rajko Kotur, drugi Ljubiši Aramanda, oba iz AK “Prijedor”, a treći je Mirko Milakoviću iz AK “Banjaluka”.\nKup je, prvi put, imao i humanitarni karakter: učesnici, posjetioce i goste su bili dio humanitarne akcije prikupljanja novčane pomoći za udruženje djece sa posebnim potrebama u Doboju, koje je u majskim poplavama ostalo bez škole i sredstava za rad. Za 12 učenika OŠ „Vuk Stefanović Karadžić” bio je to drag poklon.


Mališa je NAJTEŽI BIK U SRBIJI, ima 1.700 kilograma, a KOŠTA PRAVO BOGATSTVO\nRadenko Jeremić, njegov vlasnik, tvrdi da je Mališa, koji je pre mesec dana napunio pet godina, najteži bik u Srbiji.\n- Izložba stoke na Međunarodnom sajmu je svakako mesto, gde se predstavlja sve naj, naj u našoj zemlji, a moj bik sa svojih 1.710 kilograma sigurno je najteži u Srbiji. Na Sajam se ne dolazi sa bilo kakvom robom, nego onom najboljom - rekao je Jeremić za Srnu.\nOn je dodao da je Mališa na prodaju i da mu je cena 8.000 evra.\n- Garantujem da će novi vlasnik dobiti grlo izvanrednih kvaliteta u svakom pogledu - rekao je Jeremić i dodao da bik dnevno pojede od 12 do 14 kilograma koncentrovane hrane i određenu količinu sena.\nOdgajivačnica "Braća Jeremić" iz Salaša Crnobarskog, godišnje uhrani 250 bikova.\nMeđunarodni poljoprivredni sajam u Novom Sadu u današnjem obliku nastao je pre 86 godina i to upravo izložbom stoke.\nBik Kukan pobednik 246. Grmečke koride, jedna životinja nanela lakše povrede vlasniku\nHLADAN KAO ŠPRICER! Momak je ovako NADMUDRIO BIKA i postao internet senzacija (VIDEO)\nU Novom Sadu u toku je Međunarodni poljoprivredni sajam na kom je prisutno više od 1.500 izlagača iz Srbije, kao i 30 zemalja regiona, Evrope i sveta.


„Tesla processing“ je softverski paket za obradu informacija o gotovinskom plaćanju, koristeći daljinski kontrolisane terminala da prihvati i inicira gotovinska plaćanja. Ovaj sistem omogućava potpunu automatizaciju celog procesa gotovinskog plaćanja preko platnih terminala i zamenu tradicionalnih blagajničkih šaltera u gotovinskom platnom prometu terminala.\nOvaj softverski proizvod automatizuje proces gotovinskog plaćanja, zamenjuje blagajnika, smanjuje troškove plaćanja, i obezbeđuje non-stop rad. „Tesla processing“ i terminali za prijem gotovine su inovativno rešenje za automatizovanje gotovinskog plaćanja roba i usluga. Sistem obezbeđuje direktnu mogućnost plaćanja usluga mobilne telefonije i plaćanje usluga kablovskih operatera. Prikaz sistema:\n„Tesla processing“ poseduje višejezičnu podršku, podesive uloge korisnika, SMS, e-mail i VEB izveštavanje. Predloženo rešenje obezbeđuje vezu sa keš terminalima, praćenje njihove dostupnosti, praćenje novčanih transakcija, razmenu podataka između terminala i provajdera usluga i vraćanje informacija do korisnika usluga.\nOn takođe omogućava praćenje performansi celog sistema, kao i pregled funkcionalnog statusa terminala i prikaz prikupljenih podataka korišćenjem Veb interfejsa. Sistem takođe obezbeđuje izveštaje o novcu prikupljenom od terminala i prikazuje obaveze prema pružaocima usluga, pregled uspešnih i neuspešnih plaćanja, distribucije i prometa provizija.


KONCERT SERGEJA ĆETKOVIĆA, BALKANIKE, KREATIVNE RADIONICE… Evo šta vas ove nedelje očekuje na Starogradskoj zimi | Zanimljivosti\nKONCERT SERGEJA ĆETKOVIĆA, BALKANIKE, KREATIVNE RADIONICE… Evo šta vas ove nedelje očekuje na Starogradskoj zimi 0 Podeli PODELI TWEET POŠALJI E-MAIL\nSjajna atmosfera nastavlja se i ove nedelje u Parku vojvode Vuka na Starogradskoj zimi.\nSreda, 22. decembar posebno je posvećen najmlađima koji će u periodu od 15:30 časova moći da uživaju u druženju s Miki Mausom, nakon čega od 17 sati kreće predstava "Nestašni ćira". Iznenađenjima ovde nije kraj, jer već od 18 časova svi klinci i klinceze u Muzeju primenjene umetnosti mogu da učestvuju u muzičkoj radionici "Zvečkalica". Ipak, nismo zaboravili ni odrasle kreativce za koje je organizovana radionica za izradu ukrasa pod nazivom "Kako to radi Lepa i srećna" sa početkom u 19:00 sati.\nU četvrtak 23. decembra od 15 časova za obožavatelje latino zvuka organizovana je razigrana žurka by Naxi radio na zimskom šanku, a svi ljubitelji kviza mogu da dođu u MONDO kućicu gde ih od 18 sati očekuje kviz "Razmdraj svoje vijuge" pod pokroviteljstvom National Geographic-a. Kako je ceo ovaj dan u ritmu latino zvuka od 18 sati pa sve do 22 moći ćete da uživate u salsi uz plesni studio "Timbao".\nKao uvertira za sjajan vikend, za petak 24. decembar pripremljen je odličan provod - program za sve uzraste sa zagrevanjem uz Jazz muziku, dok će mališani od 17 časova moći da se druže sa Deda Mrazom sve do 19 sati, nakon čega ih očekuje dolazak Ledene kraljice na štulama. Đuskanje uz DJ Tica trajaće do 21 čas, nakon čega sledi spektakularan koncert Sergeja Ćetkovića. Sergej je poznat kao neko ko svojim hitovima i čudesnim glasom širi čaroliju i pozitivnu atmosferu, zbog čega sigurno treba da se pridružite magiji Starogradske zime. Publiku je osvojio svojim baladama, a posetiocima Starogradske zime prirediće nezaboravno veče prepuno emocija hitovima poput "Zbog nas", "Ljubav", "Nisu mi dali da te volim", "Nek te ljubav dočeka", "Pola moga svijeta", "Nazovi me" i mnogim drugima.\nNedelja, 26. decembar takođe je posebno osmišljena za najmađe, ali i za ljubitelje baleta gde ćete imati prilike da od 13:00-14:00 uživate u nastupu baletkse škole "Lujo Davičo". Odmah nakon toga sledi predstava za decu "Čarobno putovanje sa Deda Mrazom", a već u 18 časova druženje sa omiljenim junacima iz bajki.\nZa sve krativce, imamo još jedno iznenađenje! U foto konkursu s temom "Starogradska zima iz Mondo ugla" moći će da učestvuju svi posetioci novogodišnjeg programa i korisnici Mondo aplikacije. Sve što treba da uradite, jeste da napravite jedinstvenu fotografiju, kreativnost prepustite svojoj mašti i pristupite kategoriji pod nazivom "Starogradska zima" u okviru Mondo aplikacije.


Mali: Veće plate u javnom sektoru do kraja godine, penzije od 1. januara\n► Mali: Veće plate u javnom sektoru do kraja godine, penzije od 1. januara\n05.09.2019 | 09:02h ► 10:10h Beograd\nMinistar finansija Siniša Mali rekao je danas da će penzioneri do kraja godine dobiti jednokratnu pomoć od 5.000 dinara, a da se povećanje penzija očekuje od prvog januara 2020. godine, kao i da zaposleni u javnom sektoru mogu očekivati povećanje plata do kraja godine.\n"Do kraja godine naši najstariji sugrađani treba da očekuju jendokratno 5.000 dinara, ako kalkulacije budu tačne, uz povećanje od 1. januara - videćemo koliko će biti shodno švajcarskoj formuli", rekao je Mali, gostujući u Dnevniku Radio televizije Srbije.\nOn je naveo da će do kraja godine biti povećanje plata u javnom sektoru, "vrlo brzo za desetak dana, samo da pogledamo kako nam stoji budžet, do polovine septembra znaćemo koliki će procenat povećanja biti", preneo je sajt RTS-a.\nMali je istakao da postoji veliki broj izazova, usporava nemačka ekonomija, evrozona - sve to može da utiče na stope rasta naše ekonomije.\n"Situacija u budžetu je takva da rezultati ekonomskih reformi iz 2014. godine daju za pravo da rezultate i efekat vratimo građanima Srbije kroz povećanje plata i penzija", istakao je Mali.\nPrema njegovim rečima, "u decembru ćemo sa povećanjem plata imati prosečnu platu od preko 500 evra".\n"Dakle, počeli smo sa 320, pre par godina, polako ali sigurno idemo ka podizanju životnog standarda bez ugrožavanja makroekonomske stabilnosti, kroz stabilne finansije", rekao je Mali.\nKomentarišući pregovore o minimalnoj ceni rada on je rekao da je za 10. septembar zakazana nova sednica Socijalno-ekonomskog saveta (SES) i da nije reč o jednostavnom rešenju.\n"Danas ću imati okrugli sto sa predstavnicima sindikata, a 10. septembra ćemo imati sednicu SES-a, kada očekujemo i konačni dogovor. Mislim da smo došli do tog trenutka da možemo značajno da povećamo cenu rada. Govorim o dvocifrenom rastu. Paralelno sa tim idemo sa rasterećenjem privrede. Prošle godine smo ukinuli doprinose, ove godine imamo dve ili tri varijante o kojima razmišljamo i šta možemo da uradimo", kazao je Mali.\nNajavio je dalje smanjenje opterećenja na zarade.\n"To smo uradili prošle, uradićemo to i ove godine. Pre dve godine, opterećenje na zarade je bilo 63 odsto, sada je 62 odsto a ukoliko potvrdimo naše obaveze sa MMF, naredne godine biće već 61 odsto", rekao je Mali.\npovećanje penzija /


Jovanović: Romi imaju dvostruko veće šanse da budu nezaposleni nego većinsko stanovništvo - Dijalog.net\nNaslovna Politika Jovanović: Romi imaju dvostruko veće šanse da budu nezaposleni nego većinsko stanovništvo\nPostavljeno 2. December 2019.\nBerlin, 02. decembar 2019. – Prošlomesečna odluka EU da blokira početak pristupnih pregovora sa Albanijom i Severnom Makedonijom poljuljaće politiku u celom regionu, ali će najozbiljnije posledice osetiti obični građani, posebno Romi, koji su pristupanje EU videli kao način da se vlade tih zemalja drže svojih obećanja o okončanju diskriminacije, ocenio je direktor kancelarije Romska inicijativa Fonda za otvoreno društvo Željko Jovanović.\nU autorskom tekstu “Vlade treba da shvate da su Romi prednost za naša društva” Jovanović je ocenio da je položaj Roma na Zapadnom Balkanu užasan.\nRomi imaju dvostruko veće šanse da budu nezaposleni nego većinsko stanovništvo, 10% romske populacije u Severnoj Makedoniji i polovina u Albaniji živi bez vode u kući, a u trećini romskih domaćinstava na Zapadnom Balkanu bar jedna osoba odlazi u krevet gladna, navodi se.\nJovanović navodi da ulazak u EU za Mađarsku, čini se, nije bio podsticaj da brine o vlastitim građanima Romima.\nDesničarska stranka Jobik obećala je da će rešiti “cigansko pitanje” kroz “radikalnu isključenost“.\nSličnu retoriku ponovili su bivši bugarski potpredsednik vlade Valeri Simeonov, koji je Rome nazvao “arogantnim, drskim i divljim ljudima” i češki predsednik Miloš Zeman koji je tvrdio da 90% građana koje on naziva “neprilagodljivim” čine Romi.\nRomi su najbrže rastuća etnička grupa na Zapadnom Balkanu, često tečno govore jezik većinskog stanovništva kao i svoj, a ako žive na područjima koja su naseljena drugom manjinom – na primer, Albancima u Severnoj Makedoniji ili Mađarima u Srbiji – često govore i taj, treći jezik, navodi se u tekstu.\nNeki od njih, koji su prisilno vraćeni iz zapadnoevropskih zemalja, govore i jezike tih zemalja, dodaje se.\nU regionu u kojoj se radno stanovništvo smanjuje, Romi bi mogli biti velika nada za budućnost tržišta rada i penzionih sistema ako im se pruže jednake mogućnosti, navodi Jovanović i dodaje da su Romi na Zapadnom Balkanu generacijama preduzetnički orijentisani.\nU Albaniji na primer 69% Roma i 47% Romkinja radi samostalno u neformalnoj ekonomiji, što je znatno viši procenat nego u ostatku populacije.\nNa Zapadnom Balkanu su Romkinje i Romi pokrenuli poslove u različitim sektorima – od tekstilne industrije do industrije nameštaja, od transporta do trgovine. Ali ipak često nemaju pristup finansiranju, jer mnogi žive u neformalnim, polulegalizovanim naseljima, koje Romi ne mogu koristiti kao garanciju za kredite.\nRomi nemaju posebne potrebe niti traže neki specijalni status. Sve što žele jeste fer šansa i jednake mogućnosti za njih i njihove porodice. Politički lideri mnogo puta su uveravali da njihovo zalaganje za reforme nije motivisano samo perspektivom prisrtupanja EU i sada je trenutak da to i dokažu, naveo je direktor kancelarije Romska inicijativa Fonda za otvoreno društvo Željko Jovanović u autorskom tekstu, prenosi Euractiv.\nOznakeevropske integracijeFond za otvoreno društvoromska zajednicaŽeljko Jovanović\nPrethodno BIRN Srbija: Branko Stefanović nije „obični zaposleni“ u GIM-u\nSledeće Cvejić: Mediji treba da budu kontrolori vlasti\nObeležen Međunarodni dan sećanja na romske žrtve genocida u Drugom svetskom ratu\nBeograd, 02. avgust 2020. – Međunarodni dan sećanja na romske žrtve genocida u Drugo…\nTop Tags lokalna samouprava Vlada Republike Srbije vladavina prava konkurs Srbija i Evropska unija Civilno društvo Društvo ljudska prava Evropska komisija mediji istraživanje Evropska unija OCD evropske integracije mladi


Film o Gorbačovu premijerno na Beldocsu – Aha Magazin\nFilm o Gorbačovu premijerno na\nTri intervjua za šest meseci sa osmim i poslednjim vođom Sovjetskog Saveza, bili su dovoljni plodnom autoru Verneru Hercogu da pronikne u profil jedne od najznačajnijih političkih ličnosti 20. veka. Šaleći se na početku dokumentarca da je njihov susret ipak sastanak Nemca i Rusa, reditelj je političaru prišao iskreno, razotrivajući zašto je bio uvaženiji u inostranstvu nego kod kuće, gde su ga mnogi krivili za raspad Sovjetskog\nSaveza 1991. godine. Zato, Gorbačov u svojoj 87. godini pred kamerama govori kao čovek koji nema šta da izgubi.\nTokom Gorbačovljevog liderstva, odigrali su se neki od najznačajnijih događaja 20. veka, koji su bitno uticali na tokove istorije kraja tog i početka ovog milenijuma. Uveo je sovjetsku uniju u perestrojku (političko restrukturiranje) i transparentnost. Hladni rat je priveo kraju i sa američkim predsednikom Ronaldom Reganom počeo je nuklearno razoružanje. Za vreme njegove vladavine srušen je Berlinski zid i pala je gvozdena zavesa. Kako je priznao, Nemačku je video ujedinjenu i nikada na nju nije gledao kao na neprijatelja, već na saveznika koji je bio i ostao pokretač evropske ekonomije. Međutim, pod uticajem političkih protivnika, SSSR se raspao, a Gorbačov je bio primoran da podnese ostavku. Žao mu je što “nije završio posao uvođenja demokratije u Rusiji”, brine se da su drugi preuzeli pogrešne pouke iz perestrojke i jedino žali što nije nadgledao nastavak unapređenja Sovjetskog Saveza.\nTags: andrea singer, beldocs, nemačka, rusija, upoznati gorbačova, verner hercoga\nOTROVNA RUŽA U BIOSKOPIMA


Svindal pobednik spusta u Vengenu, preuzeo vođstvo u generalnom plasmanu\nNorveški skijaš Aksel Lund Svindal pobednik je trke Svetskog kupa u spustu koja je vožena na legendarnoj stazi Lauberhorn u švajcarskom Vengenu.\nSvindal je skraćenu stazu od 2,7 kilometara prešao za minut, 48 sekundi i 79 stotiniki, što je za 0,19 sekundi brže od drugoplasiranog Austrijanca Hanesa Rajhelta, te tako došao do šestog trijumfa u sezoni, a 31. u karijeri.\nNa trećem mestu pobedničkog postolja našao se Austrijanac Klaus Krel sa 1,52 sekunde zaostatka.\nLoši vremenski uslovi, odnosno gusta magla i smanjena vidljivost otežali su organizatorima održavanje takmičenja, pa je malo falilo da posle vožnji Svindala i Rajhelta trka bude otkazana. Usledila je pauza, ali niko od preostalih takmičara nije bio blizu vodećima.\nČetvrto mesto zauzeo je Italijan Dominik Paris, dok se na petom mestu našao njegov sunarodnik Kristof Inerhofer.\nOvim trijumfom Svindal je preuzeo vođstvo u generalnom plasmanu Svetskog kupa i sada ima 816 bodova, prati ga Austrijanac Marsel Hiršer sa 801, a treći je Norvežanin Henrik Kristofersen.\nU poretku spusta, Svindal je takođe prvi sa 436 bodova, ispred Rajhelta i Francuza Giljerma Fajeda sa 228.\nTakmičenje u Svetskom kupu nastaviće se u nedelju od 10.30, kada je na programu prva vožnja slaloma.


Mitsotakis: Grčka se suočava se velikim problemom zbog dolaska migranata/izbeglica\nBy Spyros Goutzanis / Објављено на: October 17, 2019\nGrčki premijer Kyriakos Mitsotakis priznao je u jednom intervjuu za francusku novinsku agenciju da povećan dolazak izbeglica i migranata na grčka ostrva postaje problem za ovu zemlju.\nMitsotakis je zatražio da zemlje članice Evropske Unije koje ne žele da dele teret izbegličko-migrantskog pitanja snose posledice, te je ocenio da je turska invazija na Siriju neprihvatljiva. Međutim, iz onoga što su saopštili funkcioneri palate Maximos, sedišta grčke vlade, nisu pomenute sankcije protiv Turske zbog ilegalnih aktivnosti u okviru kiparske Ekskluzivne ekonomske zone, niti stavovi Atine u pogledu perspektiva pristupanja Albanije i Severne Makedonije Evropskoj uniji.\nMitsotakis je rekao da se Evropi ne sme pretiti ali da se ona istovremeno mora pripremiti za mogući novi talas izbeglica/migranata. Dodao je da je EU bila “velikodušna” prema Turskoj, ali da je priliv ljudi na egejska ostrva povećan do te mere da se Grčka suočava sa vrlo ozbiljni problemom u odnosu na situaciju od prošlog leta.\nDodao je da će na Samitu u Briselu pokrenuti pitanje delenja tereta ove krize, dodajući da veruje da se pristup nekih država članica koje pitanje migranata/izbeglica ne vide kao problem, neće tolerisati.\nGovoreći o razvoju situacije u Siriji, grčki premijer je opisao tursku invaziju kao neprihvatljivu i dodao:”To destabilizuje zemlju i daje mogućnost već pobeđenim džihadistima da se pregrupišu. To je još jedan faktor nestabilnosti koji može dati novi pritisak izbegličko-migrantskim tokovima”. Tokom intervjua sa Chantal Valéry, direktoricom AFP kancelarije u Grčkoj, premijer je istakao da se u ovoj zemlji nalazi tri do četiri hiljade dece bez pratilaca komentarišući da ne bi bilo previše teško da se partneri dogovore o projektu solidarnosti koji bi pomogao Grčkoj.\n“Prioritet grčke vlade je da se proces rešavanja azila ubrza, kako bismo one koji ga ne mogu dobiti vratili u Tursku,” dodao je Mitsotakis, pojašnjavajući da je potrebna veća pomoć Evrope. To uključuje specijalnu tehnološku infrastrukturu za identifikaciju brodova pre nego što napusti tursku obalu, kao i mogućnost kontakta između susednih obalskih straža kako bi se brodovi zaustavili pre nego što dođu u grčke teritorijalne vode.\nGovoreći o tome da je vlada nedavno obeležila 100 dana na vlasti, Mitsotakis je rekao da “Grčka može postati prijatno iznenađenje u Evrozoni”, nakon decenije krize. “Mi smo spremni, jak oporavak je već počeo,” istakao je Mitsotakis./ibna